               EUROOPAN KOMISSIO
            Bryssel 14.9.2015
            COM(2015) 435 final
            2015/0198(NLE)
            Ehdotus
            NEUVOSTON PÄÄTÖS
            Euroopan unionin ja Kolumbian tasavallan välisen lyhytaikaista oleskelua koskevan viisumivapaussopimuksen allekirjoittamisesta unionin puolesta ja sen väliaikaisesta soveltamisesta

               PERUSTELUT

               1.EHDOTUKSEN TAUSTA

               Neuvoston asetuksessa (EY) N:o 539/2001
                  1
                luetellaan kolmannet maat, joiden kansalaisilla on oltava viisumi jäsenvaltioiden ulkorajoja ylittäessään, ja kolmannet maat, joiden kansalaisia tämä vaatimus ei koske. Kaikki jäsenvaltiot Irlantia ja Yhdistynyttä kuningaskuntaa lukuun ottamatta soveltavat asetusta (EY) N:o 539/2001.

               Asetusta (EY) N:o 539/2001 muutettiin Euroopan parlamentin ja neuvoston asetuksella (EU) N:o 509/2014
                  2
               ; sillä siirrettiin 19 maata liitteeseen II, jossa luetellaan kolmannet maat, joiden kansalaisia viisumipakko ei koske. Kyseiset 19 maata ovat Dominica, Grenada, Itä-Timor, Kiribati, Kolumbia, Marshallinsaaret, Mikronesia, Nauru, Palau, Peru, Saint Lucia, Saint Vincent ja Grenadiinit, Salomonsaaret, Samoa, Tonga, Trinidad ja Tobago, Tuvalu, Vanuatu ja Yhdistyneet arabiemiirikunnat. Kutakin edellä mainittua maata koskevaan viittaukseen liitteessä II liittyy alaviite, jossa todetaan, että ”viisumivapautta sovelletaan Euroopan unionin kanssa tehtävän viisumivapautta koskevan sopimuksen voimaantulopäivästä”.

               Asetus (EU) N:o 509/2014 hyväksyttiin 20. toukokuuta 2014, ja se tuli voimaan 9. kesäkuuta 2014. Kyseisistä viisumivapaussopimuksista ensimmäiset allekirjoitettiin 6. toukokuuta 2015 (Yhdistyneet arabiemiirikunnat), 26. toukokuuta 2015 (Itä-Timor) ja 28. toukokuuta 2015 (Dominica, Grenada, Saint Lucia, Saint Vincent ja Grenadiinit, Samoa, Trinidad ja Tobago sekä Vanuatu), ja niitä sovelletaan väliaikaisesti niiden allekirjoittamispäivästä alkaen odotettaessa niiden voimaantuloa.

               Kolumbiaan ja Peruun sovellettiin asetuksen (EU) N:o 509/2014 johdanto-osan 5 kappaleen ja asetuksen antamisajankohtana annetun yhteisen julistuksen mukaan erityistä menettelyä. Menettelyn mukaan oli arvioitava, täyttävätkö nämä maat asiaankuuluvat perusteet, ennen kuin komissio voi esittää neuvostolle suositukset päätöksiksi, joilla annetaan lupa aloittaa neuvottelut viisumivapaussopimuksista näiden kahden maan kanssa. Komissio antoi lokakuussa 2014 kertomuksen
                  3
               , jossa arvioitiin Kolumbian tilannetta pääpiirteissään suhteessa asetuksen (EY) N:o 539/2001, sellaisena kuin se on muutettuna asetuksella (EU) N:o 509/2014, 1 artiklassa lueteltuihin perusteisiin. Samanaikaisesti annettiin myös Perua koskeva kertomus
                  4
               . Kertomuksessa tarkasteltiin muuttoliike- ja liikkuvuusasioita koskevia tietoja ja tilanteen kehitystä (Schengen-viisumit, laillinen maahanmuutto, laiton maahanmuutto, matkustusasiakirjojen turvallisuus ja niihin liittyvät petokset), rikollisuutta ja turvallisuutta, taloutta, kauppaa ja matkailua, ulkosuhteita, ihmisoikeuskysymyksiä, alueellista yhtenäisyyttä ja vastavuoroisuutta. Lisäksi siinä arvioitiin viisumipakon poistamisesta mahdollisesti aiheutuvia riskiskenaarioita. Komissio päätteli, että Kolumbian taloudellisen, sosiaalisen ja turvallisuustilanteen merkittävä parantuminen viime vuosina on peruste sille, että kolumbialaisille olisi myönnettävä viisumivapaa pääsy jäsenvaltioiden alueelle. Viisumipakon poistamiseen liittyvien riskien katsottiin olevan hallittavissa muun muassa tehostamalla paluuseen liittyvää yhteistyötä ja toteuttamalla rajatarkastukset asianmukaisesti. Lisäksi viisumivapaussopimus sisältää tarvittavat takeet siitä, että sopimuksen soveltaminen voidaan keskeyttää tai sopimus voidaan irtisanoa, jos tämä on tarpeen unioniin kohdistuvien turvallisuus- tai maahanmuuttoriskien välttämiseksi.

               Komissio esitti neuvostolle maaliskuussa 2015 suosituksen, jotta tämä antaisi komissiolle luvan aloittaa neuvottelut viisumivapaussopimuksista Kolumbian ja Perun kanssa
                  5
               . Neuvosto antoi komissiolle neuvotteluohjeet 19. toukokuuta 2015. Neuvottelut Kolumbian kanssa käytiin Brysselissä 20. toukokuuta. Kyseisessä kokouksessa käytiin läpi koko tekstiluonnos, ehdotettiin joitakin muutoksia ja päästiin yksimielisyyteen kaikista sen näkökohdista.

               Pääneuvottelijat parafoivat sopimuksen 9. kesäkuuta 2015. EU-CELAC-huippukokouksen yhteydessä 10. kesäkuuta 2015 järjestettiin virallinen seremonia. Sopimuksen teksti oli toimitettu jäsenvaltioille 27. toukokuuta 2015, ja lisätietoja asiasta annettiin 15. kesäkuuta 2015 pidetyssä neuvoston viisumityöryhmän kokouksessa.

               2.OIKEUSPERUSTA

               Unionin kannalta sopimuksen oikeusperustana on Euroopan unionin toiminnasta tehdyn sopimuksen, jäljempänä ’SEUT-sopimus’, 77 artiklan 2 kohdan a alakohta yhdessä sen 218 artiklan kanssa.

               Oheinen ehdotus on oikeudellinen väline sopimuksen allekirjoittamista varten. Neuvosto päättää asiasta määräenemmistöllä.

               Koska Kolumbia voi saattaa sisäisen ratifiointimenettelynsä päätökseen nopeasti, allekirjoittamista koskevassa päätösehdotuksessa vahvistetaan, että sopimusta sovelletaan väliaikaisesti sen allekirjoittamispäivää seuraavasta päivästä SEUT-sopimuksen 218 artiklan 5 kohdan mukaisesti. Koska Euroopan parlamentin on annettava hyväksyntänsä ennen kuin sopimuksen tekeminen saatetaan päätökseen, komissio ilmoittaa Euroopan parlamentille sopimuksen väliaikaisesta soveltamisesta.

               3.NEUVOTTELUJEN TULOKSET

               Komissio katsoo, että neuvoston neuvotteluohjeisiin sisältyvät tavoitteet on saavutettu ja että unioni voi hyväksyä viisumivapaussopimuksen luonnoksen.

               Sopimuksen lopullinen sisältö on tiivistetysti seuraava:

               Tarkoitus

               Sopimuksessa määrätään Euroopan unionin ja Kolumbian kansalaisten mahdollisuudesta matkustaa viisumivapaasti toisen sopimuspuolen alueelle enintään 90 päiväksi minkä tahansa 180 päivän jakson aikana.

               Kaikkien EU:n kansalaisten tasavertaisen kohtelun varmistamiseksi sopimukseen on sisällytetty määräys, jonka mukaan Kolumbia voi keskeyttää sopimuksen soveltamisen tai irtisanoa sopimuksen vain kaikkien Euroopan unionin jäsenvaltioiden osalta ja unioni voi keskeyttää sopimuksen soveltamisen tai irtisanoa sopimuksen vain kaikkien jäsenvaltioidensa osalta.

               Yhdistyneen kuningaskunnan ja Irlannin erityistilanne otetaan huomioon johdanto-osassa.

               Soveltamisala

               Viisumivapaus kattaa kaikki henkilöryhmät (henkilöt, joilla on tavallinen passi, diplomaattipassi, virkapassi/virkamatkapassi tai erityispassi), jotka matkustavat eri tarkoituksissa, lukuun ottamatta henkilöitä, joiden matkan tarkoituksena on työskentely korvausta vastaan. Viimeksi mainitun ryhmän osalta kullakin jäsenvaltiolla ja myös Kolumbialla on sovellettavan unionin tai kansallisen lainsäädännön mukaisesti vapaus vaatia toisen sopimuspuolen kansalaisilta viisumi. Yhdenmukaisen täytäntöönpanon varmistamiseksi sopimukseen liitetään yhteinen julistus siitä, miten olisi määriteltävä niiden henkilöiden ryhmä, joiden matkan tarkoituksena on työskentely korvausta vastaan.

               Oleskelun kesto

               Sopimuksessa määrätään Euroopan unionin ja Kolumbian kansalaisten mahdollisuudesta matkustaa viisumivapaasti toisen sopimuspuolen alueelle enintään 90 päiväksi minkä tahansa 180 päivän jakson aikana. Sopimukseen liitetään yhteinen julistus siitä, miten kyseinen 90 päivän ajanjakso minkä tahansa 180 päivän jakson aikana olisi määriteltävä.

               Sopimuksessa otetaan huomioon niiden jäsenvaltioiden tilanne, jotka eivät vielä sovella Schengenin säännöstöä täysimääräisesti. Viisumivapaus antaa Kolumbian kansalaisille oikeuden oleskella 90 päivää minkä tahansa 180 päivän jakson aikana kunkin kyseisen jäsenvaltion (tällä hetkellä Bulgaria, Kroatia, Kypros ja Romania) alueella, niin kauan kuin kyseiset maat eivät kuulu sisärajattomaan Schengen-alueeseen, riippumatta ajasta, joka koskee oleskelua koko Schengen-alueella.

               Alueellinen soveltaminen

               Sopimuksessa on määräyksiä alueista, joihin sopimusta sovelletaan: Ranskan ja Alankomaiden tapauksessa viisumivapaus antaisi Kolumbian kansalaisille oikeuden oleskella vain kyseisten jäsenvaltioiden Euroopassa sijaitsevilla alueilla.

               Julistukset

               Edellä mainittujen yhteisten julistusten lisäksi sopimukseen on liitetty neljä muuta yhteistä julistusta, jotka koskevat

               –Norjan, Islannin, Sveitsin ja Liechtensteinin osallistumista Schengenin säännöstön täytäntöönpanoon, soveltamiseen ja kehittämiseen;

               –kattavaa tiedottamista viisumivapaussopimuksen sisällöstä ja seurauksista ja muista seikoista, kuten maahantuloedellytyksistä;

               –biometristen passien käyttöönottoa Kolumbian tasavallassa; tämän julistuksen mukaan Kolumbia sitoutuu myöntämään biometrisiä passeja viimeistään 31. elokuuta 2015 alkaen ja ellei biometrisiä passeja oteta käyttöön 31. joulukuuta 2015 mennessä, kyseessä on riittävä peruste keskeyttää sopimuksen soveltaminen; sekä

               –laitonta muuttoliikettä koskevaa yhteistyötä. Tässä julistuksessa muistutetaan poliittisesta vuoropuhelusta ja yhteistyöstä tehdyn Euroopan unionin ja Andien yhteisön välisen sopimuksen 49 artiklan 3 kohdan mukaisesta sitoumuksesta, joka koskee sopimuspuolten laittomien muuttajien takaisinottamista. Sopimuspuolet seuraavat tarkasti tämän sitoumuksen toteutumista ja sopivat tekevänsä kumman tahansa sopimuspuolen pyynnöstä takaisinottosopimuksen, erityisesti tilanteessa, jossa laiton muuttoliike lisääntyy ja laittomien muuttajien takaisinottoon liittyy ongelmia. Takaisinottosopimuksen tekemättä jättäminen pyynnöstä huolimatta on riittävä peruste keskeyttää sopimuksen soveltaminen.

               4.PÄÄTELMÄ

               Edellä esitetyn perusteella komissio ehdottaa, että neuvosto

               –päättää, että sopimus allekirjoitetaan unionin puolesta, ja valtuuttaa neuvoston puheenjohtajan nimeämään henkilön tai henkilöt, jo(i)lla on valtuudet allekirjoittaa sopimus unionin puolesta;

               –hyväksyy sopimuksen väliaikaisen soveltamisen odotettaessa sen voimaantuloa.

               2015/0198 (NLE)

               Ehdotus

               NEUVOSTON PÄÄTÖS

               Euroopan unionin ja Kolumbian tasavallan välisen lyhytaikaista oleskelua koskevan viisumivapaussopimuksen allekirjoittamisesta unionin puolesta ja sen väliaikaisesta soveltamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Viittaus Kolumbian tasavaltaan siirrettiin Euroopan parlamentin ja neuvoston asetuksella (EU) N:o 509/2014
                  6
                neuvoston asetuksen (EY) N:o 539/2001
                  7
                liitteestä I liitteeseen II.

               (2)Kolumbiaa koskevaan viittaukseen liittyy alaviite, jossa todetaan, että viisumivapautta sovelletaan Euroopan unionin kanssa tehtävän viisumivapautta koskevan sopimuksen voimaantulopäivästä.

               (3)Komissio on arvioinut asetuksen (EU) N:o 509/2014 johdanto-osan 5 kappaleen nojalla Kolumbian tilannetta kyseisessä asetuksessa säädettyjen perusteiden osalta. Komissio antoi 29 päivänä lokakuuta 2014 kertomuksen, jonka päätelmien mukaan Kolumbian taloudellisen, sosiaalisen ja turvallisuustilanteen merkittävä parantuminen viime vuosina on peruste sille, että Kolumbian kansalaiset olisi vapautettava viisumipakosta heidän matkustaessaan jäsenvaltioiden alueelle.

               (4)Neuvosto valtuutti 19 päivänä toukokuuta 2015 antamallaan päätöksellä komission neuvottelemaan Euroopan unionin ja Kolumbian välillä tehtävän lyhytaikaista oleskelua koskevan viisumivapaussopimuksen. Sopimusta koskevat neuvottelut käytiin 20 päivänä toukokuuta 2015.

               (5)Kesäkuun 9 päivänä 2015 parafoitu sopimus olisi allekirjoitettava, ja tähän päätökseen liitetyt julistukset olisi hyväksyttävä. Sopimusta olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen.

               (6)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitettyjen, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan ja osaksi Euroopan unionia sisällytetystä Schengenin säännöstöstä tehdyn pöytäkirjan mukaisesti sopimuksen määräyksiä ei sovelleta Yhdistyneeseen kuningaskuntaan eikä Irlantiin,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään Euroopan unionin ja Kolumbian tasavallan välisen lyhytaikaista oleskelua koskevan viisumivapaussopimuksen, jäljempänä ’sopimus’, allekirjoittaminen unionin puolesta sillä varauksella, että sopimuksen tekeminen saatetaan päätökseen.

               Sopimuksen teksti on liitetty tähän päätökseen.

               2 artikla

               Hyväksytään unionin puolesta tähän päätökseen liitetyt julistukset.

               3 artikla

               Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että sen tekeminen saatetaan päätökseen.

               4 artikla

               Sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamispäivää seuraavasta päivästä.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, EYVL L 81, 21.3.2001, s. 1.

                     (2)
                  Euroopan parlamentin ja neuvoston asetus (EU) N:o 509/2014, annettu 15 päivänä toukokuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta, EUVL L 149, 20.5.2014, s. 67.

                     (3)
                  COM (2014) 665, 29.10.2014.

                     (4)
                  COM (2014) 663, 29.10.2014.

                     (5)
                  COM (2015) 119, 11.3.2015.

                     (6)
                  Euroopan parlamentin ja neuvoston asetus (EU) N:o 509/2014, annettu 15 päivänä toukokuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta, EUVL L 149, 20.5.2014, s. 67.

                     (7)
                  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, EYVL L 81, 21.3.2001, s. 1.

    ---documentbreak---

               EUROOPAN KOMISSIO
            Bryssel 14.9.2015
            COM(2015) 435 final
            LIITE
            asiakirjaan
            Ehdotus neuvoston päätökseksi
            Euroopan unionin ja Kolumbian tasavallan välisen lyhytaikaista oleskelua koskevan viisumivapaussopimuksen allekirjoittamisesta unionin puolesta ja sen väliaikaisesta soveltamisesta

               LIITE

               asiakirjaan

               Ehdotus neuvoston päätökseksi

               Euroopan unionin ja Kolumbian tasavallan välisen lyhytaikaista oleskelua koskevan viisumivapaussopimuksen allekirjoittamisesta unionin puolesta ja sen väliaikaisesta soveltamisesta

               Euroopan unionin ja Kolumbian tasavallan välinen

                  SOPIMUS

               lyhytaikaista oleskelua koskevasta viisumivapaudesta

               EUROOPAN UNIONI, jäljempänä ’unioni’ tai ’EU’, ja

               KOLUMBIAN TASAVALTA, jäljempänä ’Kolumbia’,

               jäljempänä yhdessä ’sopimuspuolet’, jotka

               TARKOITUKSENAAN kehittää edelleen sopimuspuolten välisiä ystävällisiä suhteita ja helpottaa matkustamista varmistamalla kansalaisilleen viisumivapaa maahantulo ja lyhytaikainen oleskelu

               OTTAVAT HUOMIOON luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 509/2014
                  1
               , jolla muun muassa siirretään 19 kolmatta maata, mukaan lukien Kolumbia, niiden kolmansien maiden luetteloon, joiden kansalaiset on vapautettu viisumipakosta heidän oleskellessaan lyhyen ajan jäsenvaltioissa,

               OTTAVAT HUOMIOON, että asetuksen (EU) N:o 509/2014 1 artiklassa säädetään, että kyseisten 19 maan osalta viisumivapautta sovelletaan unionin kanssa tehtävän viisumivapautta koskevan sopimuksen voimaantulopäivästä,

               HALUAVAT VARMISTAA, että kaikkien EU:n kansalaisten tasavertaista kohtelua koskevaa periaatetta noudatetaan,

               OTTAVAT HUOMIOON, että henkilöt, joiden matkan tarkoituksena on työskentely korvausta vastaan lyhytaikaisen oleskelunsa aikana, eivät kuulu tämän sopimuksen soveltamisalaan, minkä vuoksi kyseisen ryhmän osalta viisumipakkoon tai siitä myönnettävään vapautukseen ja työnsaantiin sovelletaan edelleen asiaa koskevaa unionin oikeutta ja jäsenvaltioiden kansallista lainsäädäntöä sekä Kolumbian kansallista lainsäädäntöä,

               OTTAVAT HUOMIOON Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyt pöytäkirjat Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta sekä osaksi Euroopan unionia sisällytetystä Schengenin säännöstöstä ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,

               OVAT SOPINEET SEURAAVAA:

               1 ARTIKLA

               Tarkoitus

               Tässä sopimuksessa määrätään unionin ja Kolumbian kansalaisten mahdollisuudesta matkustaa viisumivapaasti toisen sopimuspuolen alueelle enintään 90 päiväksi minkä tahansa 180 päivän jakson aikana.

               2 ARTIKLA

               Määritelmät

               Tässä sopimuksessa tarkoitetaan

               a)
                     ’jäsenvaltiolla’ mitä tahansa unionin jäsenvaltiota Yhdistynyttä kuningaskuntaa ja Irlantia lukuun ottamatta;

               b)
                     ’unionin kansalaisella’ henkilöä, jolla on jonkin a alakohdassa määritellyn jäsenvaltion kansalaisuus;

               c)
                     ’Kolumbian kansalaisella’ henkilöä, jolla on Kolumbian kansalaisuus;

               d)
                     ’Schengen-alueella’ aluetta, jolla ei ole sisärajoja ja joka käsittää a alakohdassa tarkoitettujen, Schengenin säännöstöä täysimääräisesti soveltavien jäsenvaltioiden alueet.

               e)
                     ’Schengenin säännöstöllä’ kaikkia toimenpiteitä henkilöiden vapaan liikkuvuuden varmistamiseksi alueella, jolla ei ole sisärajoja, yhdessä suoraan niihin liittyvien ulkorajoilla tehtäviä tarkastuksia, turvapaikkaa ja maahanmuuttoa koskevien rinnakkaistoimenpiteiden ja rikollisuuden ehkäisemis- ja torjumistoimenpiteiden kanssa.

               3 ARTIKLA

               Soveltamisala

               1.
                     Unionin kansalaiset, joilla on jonkin jäsenvaltion myöntämä voimassa oleva tavallinen passi, diplomaattipassi, virkapassi, virkamatkapassi tai erityispassi, voivat tulla Kolumbian alueelle ja oleskella siellä ilman viisumia 4 artiklan 1 kohdassa määritetyn ajan.

               Kolumbian kansalaiset, joilla on Kolumbian myöntämä voimassa oleva tavallinen passi, diplomaattipassi, virkapassi, virkamatkapassi tai erityispassi, voivat tulla jäsenvaltioiden alueelle ja oleskella siellä ilman viisumia 4 artiklan 2 kohdassa määritetyn ajan.

               2.
                     Tämän artiklan 1 kohtaa ei sovelleta henkilöihin, joiden matkan tarkoituksena on työskentely korvausta vastaan.

               Kyseisen henkilöryhmän osalta kukin jäsenvaltio voi erikseen päättää viisumipakon määräämisestä Kolumbian kansalaisille tai sen peruuttamisesta neuvoston asetuksen (EY) N:o 539/2001
                  2
                4 artiklan 3 kohdan mukaisesti.

               Kyseisen henkilöryhmän osalta Kolumbia voi päättää kunkin jäsenvaltion kansalaisille erikseen määrättävästä viisumipakosta tai viisumivapaudesta kansallisen lainsäädäntönsä mukaisesti.

               3.
                     Tämän sopimuksen mukaista viisumivapautta sovelletaan rajoittamatta maahantulon ja lyhytaikaisen oleskelun edellytyksiä koskevan sopimuspuolten lainsäädännön soveltamista. Jäsenvaltiot ja Kolumbia varaavat oikeuden evätä maahantulon alueelleen ja lyhytaikaisen oleskelun, jos yksi tai useampi näistä edellytyksistä ei täyty.

               4.
                     Viisumivapautta sovelletaan riippumatta siitä, mitä kuljetusmuotoa on käytetty sopimuspuolten rajojen ylittämiseen.

               5.
                     Seikkoihin, jotka eivät kuulu tämän sopimuksen soveltamisalaan, sovelletaan unionin oikeutta, jäsenvaltioiden kansallista lainsäädäntöä tai Kolumbian kansallista lainsäädäntöä.

               4 ARTIKLA

               Oleskelun kesto

               1.
                     Unionin kansalaiset voivat oleskella Kolumbian alueella enintään 90 päivää minkä tahansa 180 päivän jakson aikana.

               2.
                     Kolumbian kansalaiset voivat oleskella Schengenin säännöstöä täysimääräisesti soveltavien jäsenvaltioiden alueella enintään 90 päivää minkä tahansa 180 päivän jakson aikana. Tämä aika lasketaan ottamatta huomioon mahdollista oleskelua sellaisessa jäsenvaltiossa, joka ei vielä sovella Schengenin säännöstöä täysimääräisesti.

               Kolumbian kansalaiset voivat oleskella enintään 90 päivää minkä tahansa 180 päivän jakson aikana kunkin sellaisen jäsenvaltion alueella, joka ei vielä sovella Schengenin säännöstöä täysimääräisesti, riippumatta Schengenin säännöstöä täysimääräisesti soveltavien jäsenvaltioiden alueella oleskelun lasketusta kestosta.

               3.
                     Tämä sopimus ei vaikuta Kolumbian ja jäsenvaltioiden mahdollisuuteen pidentää 90 päivän oleskeluaikaa kansallisen lainsäädäntönsä ja unionin oikeuden mukaisesti.

               5 ARTIKLA

               Alueellinen soveltaminen

               1.
                     Tätä sopimusta sovelletaan Ranskan tasavallan osalta ainoastaan Ranskan tasavallan Euroopassa olevaan alueeseen.

               2.
                     Tätä sopimusta sovelletaan Alankomaiden kuningaskunnan osalta ainoastaan Alankomaiden kuningaskunnan Euroopassa olevaan alueeseen.

               6 ARTIKLA

               Sopimuksen hallinnointia käsittelevä sekakomitea

               1.
                     Sopimuspuolet perustavat asiantuntijoiden sekakomitean, jäljempänä ’komitea’, joka koostuu unionin ja Kolumbian edustajista. Unionia siinä edustaa Euroopan komissio.

               2.
                     Komitean tehtävänä on

               a)
                     valvoa tämän sopimuksen täytäntöönpanoa;

               b)
                     ehdottaa muutoksia tai lisäyksiä tähän sopimukseen;

               c)
                     ratkaista riitoja, jotka johtuvat tämän sopimuksen tulkinnasta tai soveltamisesta.

               d)
                     hoitaa muita sopimuspuolten sopimia tehtäviä.

               3.
                     Komitea kokoontuu tarvittaessa jommankumman sopimuspuolen pyynnöstä.

               4.
                     Komitea vahvistaa työjärjestyksensä.

               7 ARTIKLA

               Tämän sopimuksen suhde jäsenvaltioiden ja Kolumbian voimassa oleviin kahdenvälisiin viisumivapaussopimuksiin

               Tämän sopimuksen määräyksiä sovelletaan ensisijaisesti muihin sellaisiin kahdenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Kolumbian välillä, siltä osin kuin ne koskevat tämän sopimuksen soveltamisalaan kuuluvia asioita.

               8 ARTIKLA

               Loppumääräykset

               1.
                     Sopimuspuolet ratifioivat tai hyväksyvät tämän sopimuksen omia sisäisiä menettelyjään noudattaen, ja sopimus tulee voimaan sitä päivää seuraavan toisen kuukauden ensimmäisenä päivänä, jona sopimuspuolista jälkimmäinen on ilmoittanut toiselle saattaneensa päätökseen edellä tarkoitetut menettelyt.

               Tätä sopimusta sovelletaan sen allekirjoittamispäivää seuraavasta päivästä lukien odotettaessa sen voimaantuloa.

               2.
                     Tämä sopimus on voimassa toistaiseksi, ellei sitä irtisanota 5 kohdan mukaisesti.

               3.
                     Tätä sopimusta voidaan muuttaa sopimuspuolten kirjallisella sopimuksella. Muutokset tulevat voimaan sen jälkeen, kun sopimuspuolet ovat ilmoittaneet toisilleen tätä varten tarvittavien sisäisten menettelyjensä päätökseen saattamisesta.

               4.
                     Kumpikin sopimuspuoli voi keskeyttää tämän sopimuksen tai sen osan soveltamisen erityisesti yleiseen järjestykseen tai kansallisen turvallisuuden tai kansanterveyden suojaamiseen, laittomaan maahanmuuttoon tai toisen sopimuspuolen palauttamaan viisumipakkoon liittyvistä syistä. Päätös soveltamisen keskeyttämisestä on annettava tiedoksi toiselle sopimuspuolelle viimeistään kaksi kuukautta ennen sen suunniteltua voimaantuloa. Kun kyseiseen keskeyttämiseen johtaneet syyt lakkaavat olemasta voimassa, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle ja jatkettava sopimuksen soveltamista.

               5.
                     Kumpikin sopimuspuoli voi irtisanoa tämän sopimuksen ilmoittamalla siitä kirjallisesti toiselle sopimuspuolelle. Sopimuksen voimassaolo päättyy 90 päivän kuluttua tästä lukien.

               6.
                     Kolumbia voi keskeyttää tämän sopimuksen soveltamisen tai irtisanoa sen vain kaikkien jäsenvaltioiden osalta.

               7.
                     Unioni voi keskeyttää tämän sopimuksen soveltamisen tai irtisanoa sen vain kaikkien jäsenvaltioidensa osalta.

               Tehty kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja kukin teksti on yhtä todistusvoimainen.

               ISLANTIA, NORJAA, SVEITSIÄ JA LIECHTENSTEINIA KOSKEVA YHTEINEN JULISTUS

               Sopimuspuolet ottavat huomioon Euroopan unionin sekä Norjan, Islannin, Sveitsin ja Liechtensteinin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 ja 26 päivänä lokakuuta 2004 tehdyistä sopimuksista.

               Tämän vuoksi on suotavaa, että toisaalta Norjan, Islannin, Sveitsin ja Liechtensteinin viranomaiset ja toisaalta Kolumbian viranomaiset tekevät viipymättä kahdenväliset lyhytaikaista oleskelua koskevat viisumivapaussopimukset tämän sopimuksen kanssa samanlaisin ehdoin.

               YHTEINEN JULISTUS SIITÄ, MITEN OLISI MÄÄRITELTÄVÄ TÄMÄN SOPIMUKSEN 3 ARTIKLAN 2 KOHDASSA TARKOITETTU NIIDEN HENKILÖIDEN RYHMÄ, JOIDEN MATKAN TARKOITUKSENA ON TYÖSKENTELY KORVAUSTA VASTAAN

               Koska sopimuspuolet haluavat varmistaa yhteisen määritelmän soveltamisen, ne sopivat, että tässä sopimuksessa niiden henkilöiden ryhmällä, joiden matkan tarkoituksena on työskentely korvausta vastaan, tarkoitetaan henkilöitä, jotka tulevat toisen sopimuspuolen alueelle harjoittaakseen ansiotoimintaa tai toimintaa korvausta vastaan työntekijänä tai palveluntarjoajana.

               Tähän ryhmään ei pitäisi lukea seuraavia:

               –
                     liikemiehet, ts. henkilöt, jotka matkustavat liikeneuvotteluja varten (ilman, että he työskentelisivät toisen sopimuspuolen alueella)

               –
                     urheilijat ja taiteilijat, jotka harjoittavat toimintaa tilapäisesti

               –
                     toimittajat, jotka heidän asuinmaansa tiedotusvälineet ovat lähettäneet, ja

               –
                     yritysten sisäiset harjoittelijat.

               Tämän julistuksen täytäntöönpanoa valvoo sekakomitea tämän sopimuksen 6 artiklan mukaisen vastuunsa nojalla. Sekakomitea voi ehdottaa tarpeellisiksi katsomiaan muutoksia sopimuspuolten kokemusten perusteella.

               YHTEINEN JULISTUS SIITÄ, MITEN OLISI MÄÄRITELTÄVÄ TÄMÄN SOPIMUKSEN 4 ARTIKLASSA TARKOITETTU 90 PÄIVÄN JAKSO MINKÄ TAHANSA 180 PÄIVÄN JAKSON AIKANA

               Sopimuspuolet ovat yhtä mieltä siitä, että tämän sopimuksen 4 artiklassa vahvistetulla enintään 90 päivän jaksolla minkä tahansa 180 päivän jakson aikana tarkoitetaan joko yhtäjaksoista vierailua tai useita peräkkäisiä vierailuja, joiden yhteenlaskettu kesto ei ylitä 90 päivää minkä tahansa 180 päivän jakson aikana.

               Käsite ”minkä tahansa 180 päivän jakson aikana” tarkoittaa sitä, että olisi sovellettava ”liikkuvaa” 180 päivän viitejaksoa, jolloin oleskelun jokaisena päivänä tarkastellaan viimeisintä 180 päivän ajanjaksoa sen todentamiseksi, täyttyykö 90 päivän ehto minkä tahansa 180 päivän jaksolla edelleen. Tämä tarkoittaa muun muassa sitä, että ilman keskeytystä jatkunut 90 päivän poissaolo antaa mahdollisuuden uuteen enintään 90 päivän oleskeluun.

               YHTEINEN JULISTUS KANSALAISILLE SUUNNATTAVASTA VIISUMIVAPAUSSOPIMUSTA KOSKEVASTA TIEDOTUKSESTA

               Sopimuspuolet toteavat, että avoimuus on tärkeää Euroopan unionin ja Kolumbian kansalaisille, ja sopivat varmistavansa, että viisumivapaussopimuksen sisällöstä ja seurauksista ja siihen liittyvistä asioista, kuten maahantuloedellytyksistä, tiedotetaan kattavasti.

               YHTEINEN JULISTUS BIOMETRISTEN PASSIEN KÄYTTÖÖNOTOSTA KOLUMBIAN TASAVALLASSA

               Sopimuspuolena oleva Kolumbian tasavalta ilmoittaa, että se on tehnyt hankintasopimuksen biometristen passien tuotannosta, ja sitoutuu myöntämään biometrisiä passeja kansalaisilleen viimeistään 31 päivästä elokuuta 2015 alkaen. Kyseiset passit ovat täysin ICAOn asiakirjassa 9303 esitettyjen ICAOn vaatimusten mukaisia.

               Sopimuspuolet sopivat, että ellei biometrisiä passeja oteta käyttöön 31 päivään joulukuuta 2015 mennessä, kyseessä on riittävä peruste keskeyttää tämän sopimuksen soveltaminen 8 artiklan 4 kohdassa vahvistettujen menettelyjen mukaisesti.

               YHTEINEN JULISTUS LAITONTA MUUTTOLIIKETTÄ KOSKEVASTA YHTEISTYÖSTÄ

               Sopimuspuolet muistuttavat Euroopan yhteisön ja sen jäsenvaltioiden sekä Andien yhteisön ja sen jäsenmaiden välisen (vuonna 2003 allekirjoitetun) poliittisesta vuoropuhelusta ja yhteistyöstä tehdyn sopimuksen 49 artiklan 3 kohdan mukaisesta sitoumuksesta, joka koskee sopimuspuolten laittomien muuttajien takaisinottamista.

               Sopimuspuolet seuraavat tarkasti tämän sitoumuksen toteutumista. Ne sopivat tekevänsä kumman tahansa sopimuspuolen pyynnöstä sopimuksen, jolla säännellään kummankin sopimuspuolen täsmällisiä takaisinottoa koskevia velvoitteita erityisesti tilanteessa, jossa laiton muuttoliike lisääntyy ja laittomien muuttajien takaisinottoon liittyy ongelmia lyhytaikaista oleskelua koskevan viisumivapaussopimuksen voimaantulon jälkeen.

               Sopimuspuolet ovat yhtä mieltä siitä, että tällainen takaisinottosopimus olisi tärkeä tekijä, jolla lujitettaisiin tässä sopimuksessa annettuja vastavuoroisia sitoumuksia, ja että tällaisen takaisinottosopimuksen tekemättä jättäminen pyynnöstä huolimatta on riittävä peruste keskeyttää tämän sopimuksen soveltaminen 8 artiklan 4 kohdassa vahvistettujen menettelyjen mukaisesti.

               _________________

                     (1)
                  EUVL L 149, 20.5.2014, s. 67.

                     (2)
                  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, EYVL L 81, 21.3.2001, s. 1.


title: Proposal for a COUNCIL DECISION on the equivalence of seed potatoes produced in third countries

text:
      EUROOPAN YHTEISÖJEN KOMISSIO
                                       Bryssel, 30.05.1995
                                       KOM(95)210 lopull.
                            Ehdotus
              NEUVOSTON PAATOKSEKSI
Kolmansissa maissa tuotettujen siemenperunoiden vastaavuudesta
                     (komission esittämä)
 ---pagebreak---  ---pagebreak---                            gypyyiATQRY »ffiMORAWyM
Directive 66/403/EEC on the marketing of seed potatoes provides for the
Council to determine whether the conditions governing seed potatoes
harvested and controlled in a third country are equivalent to those in the
Community.
Decision 81/956/EEC established equivalence for seed potato produced in
Switzerland. That decision expires on 30 June 1995.
The present proposal renews the equivalence for Switzerland until
30 June 2000.
There are no subsidiarity implications given that the proposal is based on
Directives adopted under Article 43 of the Treaty on the European Community
and thus falls within the exclusive competence of the Community.
                                   s)
 ---pagebreak---                                              Luonnos
                                    KOMISSION PÄÄTÖS
                                       tehty
              Kolmansissa maissa tuotettujen siemenperunoiden vastaavuudesta
EUROOPAN UNIONIN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siemenperunoiden pitämisestä kaupan 14. päivänä kesäkuuta 1966 annetun
neuvoston direktiivin 66/403/ETY(1), sellaisena kuin se on viimeksi muutettuna Itävallan,
Suomen ja Ruotsin liittymisasiakirjalla, ja erityisesti sen 15. artiklan 1. kohdan,
ottaa huomioon komission ehdotuksen,
sekä katsoo, että
Sveitsissä on annettu sääntöjä siemenperunoiden virallisesta tarkastamisesta,
edellä mainituissa säännöissä määrätään, että tavalliset siemenperunat sekä varmennetut
siemenperunat      voidaan  varmentaa ja      niiden    säiliöt sulkea    virallisesti Yhdistyneiden
kansakuntien Euroopan talouskomission helposti pilaantuvien tuotteiden laadun kehittämistä
standardoivan työryhmän suositteleman Yhdistyneiden kansakuntien/Euroopan talouskomission
(YK/ECE) siemenperunoita koskevan standardin mukaisesti,
näiden sääntöjen tutkiminen sekä niiden soveltamistapa Sveitsissä ovat osoittaneet, että
kyseisessä maassa korjattuja ja tarkastettuja siemenperunoita sääntelevät edellytykset ovat
yhtä   luotettavia   niiden ominaisuuksien      ja  tarkastuksen     järjestämisen,    tunnistamisen
varmistamisen, merkinnän ja tarkastuksen osalta kuin yhteisössä korjattuihin ja tarkastettuihin
siemenperunoihin sovellettavat edellytykset,
(1) EYVL N:o 125, 11.06.1966, s. 2320/66.
 ---pagebreak--- päätöksen 81/956/ETY(1), sellaisena kuin se on viimeksi muutettuna päätöksellä 90/403/ETY(2),
jossa määrätään Sveitsissä tuotettujen siemenpeainoiden vastaavuudesta, voimassaoloaika
päättyy 30. päivänä kesäkuuta 1995; tämän vuoksi uusi päätös on tarpeen,
tämä päätös ei estä yhteisön tuomioperusteiden kumoamista, jos on ilmeistä, että edellytykset,
joihin tällaiset tuomioperusteet perustuvat, eivät enää täyty; tämän vuoksi olisi edellä maini-
tuissa maissa tuotetuista siemenperunoista saatava enemmän käytännön tietoa kasvattamalla
ja ottamalla näytteitä tällaisista siemenistä yhteisön vertailevien testien mukaisesti, ja
tämä päätös ei vaikuta kasvien tai kasvituotteiden haitallisten organismien yhteisöön
kulkeutumisen ja siellä leviämisen estämiseen liittyvistä toimenpiteistä 21. päivänä joulukuuta
 1976 annetun neuvoston direktiivin 77/93/ETY(3), sellaisena kuin se on viimeksi muutettuna
 asiakirjalla Itävallan, Suomen ja Ruotsin liittymisehdoista ja niiden sopimusten mukautuksista,
joihin Euroopan Unioni perustuu, nojalla jäsenvaltioiden laatimiin vaatimuksiin,
ON TEHNYT TÄMÄN PÄÄTÖKSEN:
                                               1. artikla
Täten ilmoitetaan, että kun tämän päätöksen liitteessä olevassa II osassa määrätyt edellytykset
täyttyvät, tämän päätöksen liitteessä olevassa I osassa eritellyssä maassa korjatut ja
 mainitussa I osassa lueteltujen viranomaisten tarkastamat ja mainitussa I osassa eriteltyihin
 luokkiin kuuluvat siemenperunat vastaavat yhteisössä korjattuja vastaaviin luokkiin kuuluvia
 siemenperunoita ja ne noudattavat direktiivin 66/403/ETY säännöksiä.
                                               2. artikla
 Tätä päätöstä sovelletaan 1. päivästä heinäkuuta 1995 30. päivään kesäkuuta 2000.
 C) EYVL N:o L 351, 07.12.1981, s. 1.
 (2) EYVL N:o L 208, 07.08.1990, s. 29.
 (3) EYVL N:o L 26, 31.01.1977, s. 20.
                                                  3
 ---pagebreak---                                            3. artikla
Tämä päätös on osoitettu kaikille jäsenvaltioille.
Tehty Brysselissä                                     Neuvoston puolesta
                                                *
 ---pagebreak---                               LIITE
                              IPSA
                          TAULUKKO
                                                        Luokat
        Maa          Viranomainen             Kyseisessä    Yhteisössä
                                                maassa
         1                  2                     3              4
Sveitsi     - Station fédérale de recherches Plants certi-
              agronomiques, Nyon             fiés
                                             - Classe A
                                             - Classe B
            - Eidgenössische                 Aner-         Varmennetut
              Forschungsanstal fur           kanntes       siemenpe-
              Landwirtschaftlichen           Pflanzgut     runat
              Pflanzenbau, Zurich            - Klasse A
                                             - Klasse B
                                 <r
 ---pagebreak---                                        Il OSA
                                    Edellytykset
Siemenperunat on varmennettava ja niiden säiliöt on merkittävä ja sinetöitävä
virallisesti helposti pilaantuvien tuotteiden laadun kehittämistä standardoivan
Yhdistyneiden kansakuntien Euroopan talouskomission työryhmän suositteleman
YK/bCE:n siemenperunoita koskevan standardin mukaisesti.
Edellytysten, jotka sadon, erien ja siemenperunoista välittömästi johdettujen perunoiden
on täytettävä, tutkimisen suorittavat tässä liitteessä olevassa I osassa luetellun
tuotantomaan viranomaiset tai tällaisten viranomaisten vastuulla ja johdolla toimiva oi-
keushenkilö, joka hoitaa ainoastaan erityisiä julkisia tehtäviä joko julkis- tai yksityis-
oikeuden alaisena, jos tällainen henkilö ja sen jäsenet eivät saa henkilökohtaista etua
toteuttamiensa toimenpiteiden tuloksista.
Kaikki tiedot on toimitettava ainakin yhdellä Euroopan yhteisöjen virallisella kielellä.
Nimilapun värin on oltava sininen.
                                           ^
 ---pagebreak---  ---pagebreak---                                                                ISSN 1024-4492
                                                     KOM(95) 210 lopullinen
                                                 ASIAKIRJAT
FI                                                                    03 11
                                         Luettelonumero : CB-CO-95-237-H-C
                                                          ISBN 92-77-89236-6
Euroopan yhteisöjen virallisten julkaisujen toimisto
L-29S5 Luxembourg
                                                   \


Tärkeä oikeudellinen huomautus

|

52009PC0244

Ehdotus: neuvoston päätös triatsoksidin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta  /* KOM/2009/0244 lopull. */

	[pic] | EUROOPAN YHTEISÖJEN KOMISSIO |Bryssel 25.5.2009KOM(2009) 244 lopullinenEhdotus:NEUVOSTON PÄÄTÖStriatsoksidin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisestaPERUSTELUTLiitteenä olevalla ehdotusluonnoksella neuvoston päätökseksi pyritään siihen, että triatsoksidi jätetään sisällyttämättä tehoaineena neuvoston direktiiviin 91/414/ETY sisältyvään sallittujen tehoaineiden luetteloon (liite I) ja että kyseistä tehoainetta sisältävien kasvinsuojeluaineiden luvat peruutetaan. Sisällyttämättä jättämistä koskeva ehdotus perustuu erinäisiin kyseisen tehoaineen arvioinnin aikana esiin tulleisiin avoimiin kysymyksiin.Neuvoston direktiivillä 91/414/ETY luodaan yhdenmukaistetut puitteet kasvinsuojeluaineiden lupia ja markkinoille saattamista varten. Kasvinsuojeluaineina käytettävät tehoaineet arvioidaan ja niille annetaan lupa yhteisön tasolla, minkä jälkeen ne lisätään mainitun direktiivin liitteessä I olevaan luetteloon. Jäsenvaltiot arvioivat tehoaineita sisältävät yksittäiset kasvinsuojeluaineet ja antavat niille luvan yhdenmukaistettujen sääntöjen mukaisesti.Esittelevä jäsenvaltio eli tässä tapauksessa Yhdistynyt kuningaskunta arvioi alustavasti toimialan toimittamat tiedot ja toimitti arviointikertomusluonnoksen. Euroopan elintarviketurvallisuusviranomainen järjesti alustavasta arvioinnista vertaisarvioinnin ja toimitti komissiolle triatsoksidia koskevan riskinarvioinnin 26. syyskuuta 2009.Kyseisen tehoaineen arvioinnissa tuli esiin joitakin avoimia kysymyksiä. Kuluttajille aiheutuvaa riskiä ei pystytty arvioimaan luotettavasti, sillä kasvituotteissa olevien jäämien luonteen määrittämiseksi tarvittavat tiedot puuttuivat eikä tietoja ollut myöskään jäämien mahdollisesta siirtymisestä eläintuotteisiin. Käytettävissä olevat tiedot eivät myöskään osoittaneet, että pitkän aikavälin vaikutukset nisäkkäisiin, lintuihin, kaloihin ja lieroihin ovat hyväksyttäviä.Sisällyttämättä jättämistä koskeva päätösluonnos toimitettiin 26. helmikuuta 2009 elintarvikeketjua ja eläinten terveyttä käsittelevälle pysyvälle komitealle, jossa-  17 jäsenvaltiota äänesti puolesta (186 ääntä)-  8 jäsenvaltiota äänesti vastaan (137 ääntä)-  2 jäsenvaltiota pidättyi äänestämästä (22 ääntä).Komitea ei antanut lausuntoa. Näin ollen direktiivin 91/414/ETY 19 artiklan ja neuvoston päätöksen 1999/468/EY 5 artiklan nojalla edellytetään, että komissio toimittaa neuvostolle ehdotuksen toteutettavista toimenpiteistä ja neuvostolla on kolme kuukautta aikaa tehdä päätös määräenemmistöllä.Päätösluonnosta ei anneta Euroopan parlamentin tarkasteltavaksi (neuvoston päätöksen 1999/468/EY 8 artikla).Ehdotus:NEUVOSTON PÄÄTÖStriatsoksidin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY[1] ja erityisesti sen 8 artiklan 2 kohdan neljännen alakohdansekä katsoo seuraavaa:1.  Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan sellaisia kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan vaiheittain työohjelman mukaisesti.2.  Komission asetuksissa (EY) N:o 451/2000[2] ja (EY) N:o 1490/2002[3] vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa on mukana triatsoksidi.3.  Triatsoksidin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle, jäljempänä ’EFSA’, asetuksen (EY) N:o 1490/2002 10 artiklan 1 kohdan mukaisesti. Triatsoksidin osalta esittelevä jäsenvaltio oli Yhdistynyt kuningaskunta, ja kaikki asiaa koskevat tiedot toimitettiin 25 päivänä kesäkuuta 2007.4.  Jäsenvaltiot ovat tarkastelleet arviointikertomusta vertaistarkasteluna ja EFSA arviointityöryhmässään, ja se esitettiin komissiolle 30 päivänä syyskuuta 2008 EFSAn triatsoksidia koskevan tieteellisen kertomuksen[4] muodossa. Jäsenvaltiot ja komissio ovat tarkastelleet kyseistä kertomusta elintarvikeketjua ja eläinten terveyttä käsittelevässä pysyvässä komiteassa, ja komission tarkastelukertomus triatsoksidista valmistui 26 päivänä helmikuuta 2009.5.  Kyseisen tehoaineen arvioinnissa tuli esiin joitakin avoimia kysymyksiä. Kuluttajille aiheutuvaa riskiä ei pystytty arvioimaan luotettavasti, sillä kasvituotteissa olevien jäämien luonteen määrittämiseksi tarvittavat tiedot puuttuivat eikä tietoja ollut myöskään jäämien mahdollisesta siirtymisestä eläintuotteisiin. Käytettävissä olevat tiedot eivät myöskään osoittaneet, että pitkän aikavälin vaikutukset nisäkkäisiin, lintuihin, kaloihin ja lieroihin ovat hyväksyttäviä. Edellä mainitun vuoksi käytettävissä olevien tietojen perusteella ei ollut mahdollista määrittää, täyttyvätkö kriteerit triatsoksidin sisällyttämiseksi direktiivin 91/414/ETY liitteeseen I.6.  Komissio on pyytänyt ilmoittajaa toimittamaan vertaisarvioinnin tuloksia koskevat huomautuksensa ja ilmoittamaan, aikooko se edelleen esittää tehoainetta koskevan hakemuksensa. Ilmoittajan toimittamat huomautukset on tutkittu huolellisesti. Esitetyistä perusteluista huolimatta edellä mainitut kysymykset ovat jääneet ratkaisematta, ja EFSAlle toimitettujen ja sen asiantuntijakokouksissa arvioitujen tietojen perusteella tehdyt arvioinnit eivät ole osoittaneet, että triatsoksidia sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöolosuhteissa direktiivin 91/414/ETY 5 artiklan 1 kohdan a ja b alakohdan vaatimukset.7.  Triatsoksidia ei pitäisi tästä syystä sisällyttää direktiivin 91/414/ETY liitteeseen I.8.  Olisi toteutettava toimenpiteitä sen varmistamiseksi, että triatsoksidia sisältäville kasvinsuojeluaineille myönnetyt luvat peruutetaan määräajan kuluessa, niitä ei uusita eikä tällaisille tuotteille myönnetä enää uusia lupia.9.  Jäsenvaltioiden myöntämä lisäaika triatsoksidia sisältävien kasvinsuojeluaineiden nykyisten varastojen hävittämiselle, säilyttämiselle, markkinoille saattamiselle ja käytölle olisi rajattava 12 kuukauteen niin, että nykyisiä varastoja voitaisiin käyttää enää yhtenä kasvukautena, millä varmistetaan, että triatsoksidia sisältäviä kasvinsuojeluaineita on viljelijöiden saatavilla 18 kuukauden ajan tämän päätöksen hyväksymisestä.10.  Tällä päätöksellä ei rajoiteta mahdollisuutta esittää direktiivin 91/414/ETY 6 artiklan 2 kohdan säännösten mukainen hakemus triatsoksidin mahdolliseksi sisällyttämiseksi kyseisen direktiivin liitteeseen I; asiaa koskevista yksityiskohtaisista täytäntöönpanosäännöistä säädetään komission asetuksessa (EY) N:o 33/2008[5].11.  Elintarvikeketjua ja eläinten terveyttä käsittelevä pysyvä komitea ei ole antanut lausuntoa puheenjohtajansa asettamassa määräajassa,ON TEHNYT TÄMÄN PÄÄTÖKSEN:1 artiklaTriatsoksidia ei sisällytetä tehoaineena direktiivin 91/414/ETY liitteeseen I.2 artiklaJäsenvaltioiden on varmistettava, ettäa) triatsoksidia sisältävien kasvinsuojeluaineiden luvat peruutetaan viimeistään [ LISÄTÄÄN PÄIVÄMÄÄRÄ, JOKA ON KUUSI KUUKAUTTA TÄMÄN PÄÄTÖKSEN HYVÄKSYMISESTÄ ];b) triatsoksidia sisältäville kasvinsuojeluaineille ei myönnetä lupia eikä niiden lupia uusita tämän päätöksen julkaisemispäivästä lähtien.3 artiklaJäsenvaltioiden direktiivin 91/414/ETY 4 artiklan 6 kohdan säännösten mukaisesti myöntämän lisäajan on oltava mahdollisimman lyhyt, ja sen on päätyttävä viimeistään [ LISÄTÄÄN PÄIVÄMÄÄRÄ, JOKA ON 18 KUUKAUTTA TÄMÄN PÄÄTÖKSEN HYVÄKSYMISESTÄ ].4 artiklaTämä päätös on osoitettu kaikille jäsenvaltioille.Tehty Brysselissä […].Neuvoston puolestaPuheenjohtaja [1] EYVL L 230, 19.8.1991, s. 1.[2] EYVL L 55, 29.2.2000, s. 25.[3] EYVL L 224, 21.8.2002, s. 23.[4] EFSA Scientific Report (2008), s. 193. Conclusion regarding the peer review of the pesticide risk assessment of the active substance triazoxide, lopullinen versio: 26. syyskuuta 2008.[5] EUVL L 15, 18.1.2008, s. 5–12.


Avis juridique important

|

52003PC0153

Ehdotus: neuvoston päätös kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn päätöksen 2003/17/EY muuttamisesta  /* KOM/2003/0153 lopull. */

Ehdotus: NEUVOSTON PÄÄTÖS kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn päätöksen 2003/17/EY muuttamisesta(komission esittämä)PERUSTELUTSiementen kaupan pitämistä koskevissa neuvoston direktiiveissä 66/401/ETY (rehukasvit), 66/402/ETY (viljakasvit), 2002/54/EY (juurikkaat) ja 2002/57/EY (öljy- ja kuitukasvit) säädetään, että neuvosto määrittää, täyttävätkö kolmansissa maissa siemenviljelmillä tehtävät viljelystarkastukset yhteisön lainsäädännössä vahvistetut edellytykset ja vastaavatko kyseisissä maissa tuotetut siemenet yhteisössä tuotettuja siemeniä.Neuvoston päätöksellä 2003/17/EY vastaavuus määritettiin 21 maan osalta.Liettua on jättänyt komissiolle virallisen pyynnön, ja komissio on tutkinut käytettävissä olevat tiedot. Komissio katsoo Liettuan olevan valmis tuottamaan yhteisössä tuotettuja siemeniä vastaavia siemeniä.Tämän ehdotuksen tarkoituksena on lisätä Liettua neuvoston päätökseen 2003/17/EY.Ehdotus: NEUVOSTON PÄÄTÖS kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn päätöksen 2003/17/EY muuttamisesta(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY  [1] ja erityisesti sen 16 artiklan 1 kohdan[1]  EYVL 125, 11.7.1966, s. 2298/66. Direktiivi sellaisena kuin se on viimeksi muutettuna direktiivillä 2001/64/EY (EYVL L 234, 1.9.2001, s. 60).ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY  [2] ja erityisesti sen 16 artiklan 1 kohdan,[2]  EYVL 125, 11.7.1966, s. 1309/66. Direktiivi sellaisena kuin se on viimeksi muutettuna direktiivillä 2001/64/EY.ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY  [3] ja erityisesti sen 20 artiklan 1 kohdan,[3]  EYVL L 193, 20.7.2002, s. 74. Direktiivi sellaisena kuin se on viimeksi muutettuna direktiivillä 2002/68/EY (EYVL L 195, 24.7.2002, s. 32).ottaa huomioon komission ehdotuksen [4],[4]  EYVL C [...]sekä katsoo seuraavaa:(1) Neuvosto on vahvistanut päätöksessään 2003/17/EY  [5], että tietyissä kolmansissa maissa tiettyjen lajien siemenviljelmillä suoritetut viljelystarkastukset ja tietyissä kolmansissa maissa tuotetut siemenet täyttävät direktiiveissä 66/401/ETY, 66/402/ETY, 2002/54/EY  [6] ja 2002/57/EY säädetyt edellytykset.[5]  EYVL L 8, 14.1.2003, s. 10.[6]  EYVL L 193, 20.7.2002, s. 12.(2) Sittemmin on vahvistettu, että myös Liettuassa on eräiden lajien siementen valvontaa koskevia sääntöjä, joiden mukaan siementen tuotantokaudella on tehtävä virallisia viljelystarkastuksia.(3) Kyseisten sääntöjen mukaan siemenet voidaan virallisesti varmentaa ja siemenpakkaukset virallisesti sulkea lajikkeiden varmentamista kansainvälisessä siemenkaupassa koskevien OECD:n järjestelmien mukaisesti. Lisäksi niissä edellytetään näytteiden ottamista siemenistä ja niiden testaamista kansainvälisen siementestausjärjestön (ISTA) menetelmien mukaisesti.(4) Mainittuja sääntöjä ja niiden soveltamista Liettuassa koskevan arvioinnin perusteella siemenviljelmillä tehtävä viljelystarkastus täyttää direktiiveissä 66/401/ETY, 66/402/ETY ja 2002/57/EY säädetyt edellytykset. Liettuassa korjattuja ja tarkastettuja siemeniä koskevat kansalliset säännökset antavat siementen ominaispiirteiden, tutkimusjärjestelyjen sekä siementen tunnistettavuuden varmistamisen, merkitsemisen ja valvonnan osalta samat takeet kuin yhteisössä korjattuihin ja tarkastettuihin siemeniin sovellettavat säännökset, sillä edellytyksellä että siemenviljelmiä ja tuotettuja siemeniä koskevat lisäedellytykset täyttyvät erityisesti pakkausmerkintöjen osalta.(5) Liettualle olisi siis myönnettävä vastaavuus tiettyjen lajien osalta.(6) Päätös 2003/17/EY olisi muutettava vastaavasti,ON TEHNYT TÄMÄN PÄÄTÖKSEN:1 artiklaLisätään päätöksen 2003/17/EY liitteeseen I Latviaa koskevan kohdan jälkeen kohta seuraavasti:>TAULUKON PAIKKA>"2 artiklaTämä päätös on osoitettu kaikille jäsenvaltioille.Tehty BrysselissäNeuvoston puolestaPuheenjohtaja


Avis juridique important

|

52003PC0836(01)

Ehdotus: neuvoston päätös itävallan kautta kulkeviin raskaisiin tavarankuljetusajoneuvoihin sovellettavaa väliaikaista pistejärjestelmää koskevan Euroopan yhteisön ja Sveitsin valaliiton välisen kirjeenvaihtona tehdyn hallinnollisen järjestelyn allekirjoittamisesta ja väliaikaisesta soveltamisesta  /* KOM/2003/0836 lopull. */

Ehdotus: NEUVOSTON PÄÄTÖS Itävallan kautta kulkeviin raskaisiin tavarankuljetusajoneuvoihin sovellettavaa väliaikaista pistejärjestelmää koskevan Euroopan yhteisön ja Sveitsin valaliiton välisen kirjeenvaihtona tehdyn hallinnollisen järjestelyn allekirjoittamisesta ja väliaikaisesta soveltamisesta(komission esittämä)PERUSTELUT1. Rautateiden ja maanteiden tavara- ja henkilöliikenteestä tehdyn Euroopan yhteisön ja Sveitsin valaliiton välisen sopimuksen [1] 11 artiklassa määrätään, että sveitsiläisten liikenteenharjoittajien kauttakulkuun Itävallan läpi sovelletaan Itävallan liittymisestä Euroopan unioniin tehdyn liittymisasiakirjan pöytäkirjan n:o 9 11 artiklan määräyksiä vastaavaa ekopistejärjestelmää pöytäkirjan voimassaolon rajoissa.[1]  EYVL L 114, 30.4.2002, s. 91.2. Itävallan, Suomen ja Ruotsin liittymisestä Euroopan unioniin tehdyn liittymisasiakirjan pöytäkirjassa n:o 9 [2], joka koskee maantie- ja rautatieliikennettä sekä yhdistettyjä kuljetuksia Itävallassa, vahvistetaan erityinen Itävallan kautta kulkevia raskaita tavarankuljetusajoneuvoja koskeva järjestelmä. Pöytäkirjan 11 artiklan 2 kohdan a alakohdan mukaan ekopistejärjestelmä on voimassa 31. joulukuuta 2003 saakka.[2]  EYVL C 241, 29.8.1994.3. Laekenissa 14. ja 15. joulukuuta 2001 kokoontunut Eurooppa-neuvosto pyysi ekopistejärjestelmän voimassaolon jatkamista. Komissio antoi 20. joulukuuta 2001 ehdotuksen Euroopan parlamentin ja neuvoston asetukseksi Itävallan kautta kulkeviin raskaisiin tavarankuljetusajoneuvoihin sovellettavan ekopistejärjestelmän käyttöönotosta vuodeksi 2004 [3]. Euroopan parlamentti ja neuvosto pääsivät tästä ehdotuksesta sopimukseen sovittelumenettelyssä 25. marraskuuta 2003. Sopimuksen pohjalta annetaan asetus, joka tulee voimaan 1. tammikuuta 2004.[3]  KOM(2001) 807 lopullinen, 20.12.2001.4. Sveitsi osallistuu nykyisin ekopistejärjestelmään Itävallan ja Sveitsin kahdenvälisen sopimuksen pohjalta. Järjestelmän voimassaolo päättyy 31. joulukuuta 2003. Maaliikennesopimuksen (ks. kohta 1 edellä) 11 artiklan mukaisesti Sveitsin on liityttävä mainitulla asetuksella luotuun tilapäiseen pistejärjestelmään, jota sovelletaan raskaiden tavarankuljetusajoneuvojen kauttakulkuliikenteeseen Itävallan alueella. Tasavertaiseen kohteluun ja yhteisön ja Sveitsin tekemien kansainvälisten sitoumusten jatkuvuuteen liittyvistä syistä uutta tilapäistä pistejärjestelmää olisi sovellettava Sveitsiin 1. tammikuuta 2004 alkaen.5. Yhteisön olisi siis aloitettava Sveitsin kanssa neuvottelut hallinnollisesta järjestelystä, jolla varmistetaan Sveitsin osallistuminen uuteen väliaikaiseen pistejärjestelmään.6. Koska hallinnollista järjestelyä on sovellettava jo 1. tammikuuta 2004 alkaen, komissio pyytää neuvostoa esittämään samalla kertaa kantansa sekä neuvotteluja koskevasta suosituksesta että ehdotuksista hallinnollisen järjestelyn allekirjoittamista, väliaikaista soveltamista ja tekemistä koskeviksi neuvoston päätöksiksi. Näin ollen komissio antaa neuvostolle asiaa koskevan suosituksen ja ehdotukset neuvoston päätöksiksi.Ehdotus: NEUVOSTON PÄÄTÖS Itävallan kautta kulkeviin raskaisiin tavarankuljetusajoneuvoihin sovellettavaa väliaikaista pistejärjestelmää koskevan Euroopan yhteisön ja Sveitsin valaliiton välisen kirjeenvaihtona tehdyn hallinnollisen järjestelyn allekirjoittamisesta ja väliaikaisesta soveltamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 71 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen [4],[4]  EUVL C ..., ..., s. ...sekä katsoo seuraavaa:(1) Komissio on neuvotellut Euroopan yhteisön ja Sveitsin valaliiton välisen kirjeenvaihtona tehdyn hallinnollisen järjestelyn Itävallan kautta kulkeviin raskaisiin tavarankuljetusajoneuvoihin sovellettavasta väliaikaisesta pistejärjestelmästä.(2) Hallinnollinen järjestely, joka parafoitiin ... päivänä ...kuuta ..., olisi allekirjoitettava sillä varauksella, että sopimus tehdään lopullisesti myöhemmin.(3) Olisi säädettävä siitä, että hallinnollista järjestelyä sovelletaan väliaikaisesti 1 päivästä tammikuuta 2004,ON PÄÄTTÄNYT SEURAAVAA:1 artiklaNeuvoston puheenjohtaja valtuutetaan nimeämään henkilö(t), jo(i)lla on valtuudet allekirjoittaa Euroopan yhteisön puolesta Itävallan kautta kulkeviin raskaisiin tavarankuljetusajoneuvoihin sovellettavaa väliaikaista pistejärjestelmää koskeva Euroopan yhteisön ja Sveitsin valaliiton välinen kirjeenvaihtona tehty hallinnollinen järjestely sillä varauksella, että sopimus tehdään lopullisesti myöhemmin.Hallinnollisen järjestelyn teksti on tämän päätöksen liitteenä.2 artiklaEdellä 1 artiklassa tarkoitettua hallinnollista järjestelyä sovelletaan väliaikaisesti 1 päivästä tammikuuta 2004.3 artiklaTämä päätös julkaistaan Euroopan unionin virallisessa lehdessä.Tehty BrysselissäNeuvoston puolestaPuheenjohtaja


title: Ehdotus: neuvoston päätös Schengenin rajasäännöstön täydentämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston koordinoiman operatiivisen yhteistyön puitteissa suoritettavan ulkoisten merirajojen valvonnan osalta

text:
Tärkeä oikeudellinen huomautus

|

52009PC0658

	[pic] | EUROOPAN YHTEISÖJEN KOMISSIO |Bryssel 27.11.2009KOM(2009)658 lopullinenEhdotus:NEUVOSTON PÄÄTÖSSchengenin rajasäännöstön täydentämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston koordinoiman operatiivisen yhteistyön puitteissa suoritettavan ulkoisten merirajojen valvonnan osaltaPERUSTELUTEHDOTUKSEN SISÄLTÖTaustaaVuonna 2007 komissio teki tutkimuksen, jossa analysoitiin ulkoisten merirajojen valvonnan kansainvälistä oikeudellista kehystä ja sen tehokkaan täytäntöönpanon esteitä. Tämän jälkeen komissio antoi jäsenvaltioiden, EU:n rajaturvallisuusviraston, jäljempänä ’Frontex’, Yhdistyneiden Kansakuntien pakolaisasiain päävaltuutetun viraston ja Kansainvälisen siirtolaisjärjestön asiantuntijoista muodostuvan epävirallisen valmisteluryhmän tehtäväksi laatia toimintaohjeet Frontexin merioperaatioita varten.Syyskuussa 2007 kokoontunut oikeus- ja sisäasioiden neuvosto ilmaisi tukensa valmisteluryhmälle. Se pyysi komissiota, Frontexia ja jäsenvaltioita saattamaan ensisijaisena toimena päätökseen Frontexin yhteisten operaatioiden kannalta merkittävän merioikeuden analyysin ja komissiota raportoimaan asiasta neuvostolle ennen vuoden loppua.Ryhmä kokoontui viisi kertaa heinäkuun 2007 ja huhtikuun 2008 välisenä aikana ja laati Frontexin merioperaatioita koskevan ohjeluonnoksen. Osallistujat eivät päässeet sopuun kysymyksistä, jotka koskivat muun muassa vaikutuksia ihmisoikeuksiin ja pakolaisten oikeuksiin, Frontexin asemaa ja siirtolaisten maihinlaskupaikkojen määrittämistä etukäteen.Komissio uskoi, että jäsenvaltioiden väliset erimielisyydet estäisivät ohjeiden vahvistamisen, joten se laati päätösluonnoksen epävirallisen valmisteluryhmän tulosten perusteella. Luonnos perustui Schengenin rajasäännöstön 12 artiklaan, jonka mukaan komissio voi antaa rajavalvontaa koskevia sääntöjä komitologiamenettelyä noudattaen (jolloin Euroopan parlamentin sääntelykomitea käyttää tarkasteluoikeuttaan).Schengenin rajasäännöstökomitean kuuleminenPäätösluonnos esitettiin Schengenin rajasäännöstökomitealle keskusteltavaksi 23.–24. helmikuuta 2009. Useat jäsenvaltiot vastustivat luonnosta voimakkaasti lähinnä siksi, että siinä ylitettiin Schengenin rajasäännöstössä komissiolle annetut valtuudet. Muut jäsenvaltiot kuitenkin ilmaisivat vankan tukensa erityisesti ihmisoikeuksien ja pakolaisten oikeuksien suojeluun liittyville näkökohdille. Jotkin jäsenvaltiot esittivät luonnoksesta varaumia, vaikka ne eivät olleet saaneet päätökseen asiaa koskevia sisäisiä neuvottelujaan.Kesäkuussa 2009 kokoontunut Eurooppa-neuvosto korosti päätelmissään, että ”Frontexin koordinoimia rajavalvontaoperaatioita on tehostettava, yhteisille partioille ja pelastettujen henkilöiden maihintuonnille on määriteltävä selkeät voimankäyttösäännöt”. Tämän perusteella komissio päätti turvautua komitologiamenettelyyn. Päätösluonnoksen muutettu versio, jossa oli otettu huomioon joitakin jäsenvaltioiden esittämiä huolenaiheita, annettiin komitealle 19. lokakuuta 2009. Tärkeimmät muutokset olivat seuraavat:-  Ohjeet toistettiin täydellisinä liitteessä, joka on määrä sisällyttää operaatioon osallistuvien jäsenvaltioiden ja Frontexin vahvistamaan toimintasuunnitelmaan.-  Palauttamiskiellon periaatetta muokattiin siten, että sitä sovellettaisiin vain niihin tapauksiin, joissa on perusteltua olettaa henkilöiden joutuvan vainon tai muun epäinhimillisen tai halventavan kohtelun kohteeksi.-  Pysäyttämistä ja etsintä- ja pelastustoimia valvontaoperaation yhteydessä koskevaa säännöstä yksinkertaistettiin.-  Luonnoksessa asetetaan etusijalle maihin laskeminen kolmanteen maahan (edellyttäen, että tämä noudattaa palauttamiskiellon periaatetta). Jos tämä ei ole mahdollista, maihin laskemisen olisi tapahduttava maantieteellisesti lähimpään paikkaan.Lokakuun 19. päivänä pidetyssä kokouksessa komiteaa pyydettiin antamaan virallinen lausunto päätösluonnoksesta. Kahdeksan jäsenvaltiota äänesti ehdotuksen puolesta (yhteensä 67 ääntä). Seitsemän jäsenvaltiota äänesti vastaan (yhteensä 116 ääntä). Neljä jäsenvaltiota pidättäytyi ottamasta kantaa. Viisi jäsenvaltiota ei ollut edustettuina. Komitean lausunnon antamisen edellyttämää äänikynnystä (223 ääntä) ei saavutettu.EHDOTUKSEN PERUSTELUT JA TAVOITTEETTämä ehdotus edustaa komitologiamenettelyn seuraavaa vaihetta, jossa komission on viipymättä esitettävä ehdotus neuvoston päätökseksi neuvostolle ja Euroopan parlamentille. Ehdotuksen on sisällettävä se luonnosteksti, josta komiteassa äänestettiin.Ehdotuksen tavoitteena on varmistaa, että kaikki operaatioihin osallistuvat jäsenvaltiot noudattavat yhdenmukaisesti merirajojen valvontaoperaatioihin liittyviä kansainvälisiä sääntöjä Frontexin koordinoimassa operatiivisessa yhteistyössä (merioikeusyleissopimus, ihmishengen turvallisuutta merellä ja etsintä- ja pelastuspalveluja merellä koskevat yleissopimukset sekä pakolaisia ja perusoikeuksia koskeva kansainvälinen oikeus). Tavoitteena on myös luoda säännökset, joiden perusteella jäsenvaltio voi harjoittaa valvontaa toisen jäsenvaltion merirajalla.Eurooppa-neuvoston 29.–30. lokakuuta 2009 pidetyn kokouksen päätelmissä mainitaan jälleen kerran, että tarvitaan ”selkeät säännöt merellä suoritettavien yhteisten operaatioiden toteutukselle huolehtien asianmukaisesti muiden maahanmuuttajien kanssa yhdessä matkustavien, suojelun tarpeessa olevien henkilöiden suojelusta kansainvälisen oikeuden mukaisesti”.Luonnoksessa pyritään ratkaisemaan erityisesti seuraavat ongelmat:-  Jotkin jäsenvaltiot, Euroopan parlamentin jäsenet, asiantuntijat ja yhdistykset ovat kyseenalaistaneet sen, kunnioitetaanko Frontexin operaatioissa perusoikeuksia ja pakolaisten oikeuksia, erityisesti palauttamiskiellon ja turvapaikkamenettelyihin pääsyn osalta. Ne ovat huolissaan siitä, mitä lakia sovelletaan tällaisissa tilanteissa etenkin avomerellä ja mitä takeita on siitä, että näitä oikeuksia todella kunnioitetaan. Schengenin säännöstöä täytäntöönpantaessa on kunnioitettava perusoikeuksia, mutta tätä ei toisteta selvästi valvontaoperaatioiden yhteydessä. Jäsenvaltioiden tulkinnat kansainväliseen oikeuteen kuuluvasta palauttamiskiellon periaatteesta eroavat toisistaan: jotkin jäsenvaltiot esimerkiksi kiistävät sen soveltamisen kansainvälisillä vesialueilla.-  Ehdotuksen tavoitteena on selventää velvollisuutta noudattaa perusoikeuksia ja pakolaisten oikeuksia Frontexin valvontaoperaatioiden yhteydessä. Lisäksi ehdotuksella otetaan käyttöön sellaisten henkilöiden palauttamiskielto, jotka ovat vaarassa joutua vainon tai muun epäinhimillisen tai halventavan kohtelun kohteeksi. Tätä kieltoa on määrä soveltaa riippumatta siitä, millaisella vesialueella henkilöt ovat.-  Päätösehdotuksella luodaan yhteisön oikeuteen oikeusperusta sellaisten valtuuksien käytölle, jotka ovat välttämättömiä Schengenin rajasäännöstön 12 artiklan tehokkaan soveltamisen kannalta. Valtuudet liittyvät muun muassa etsinnän suorittamiseen aluksella ja aluksen pysäyttämiseen. Ehdotuksessa määritetään edellytykset, joiden perusteella tällaisiin toimenpiteisiin voidaan ryhtyä eri merialueilla, kansainväliset vesialueet mukaan luettuina. Näihin edellytyksiin on sisällytetty kansainvälisen oikeuden asianmukaiset säännöt, joten ehdotus edistää niiden tehokasta ja yhdenmukaista noudattamista Frontexin operaatioissa (rannikkovaltion lupa, aluksen käyttämän lipun tarkistaminen, lippuvaltion lupa, lippua käyttämättömät alukset jne.).-  Suurin osa Frontexin koordinoimista merioperaatioista muuttuu etsintä- ja pelastusoperaatioiksi. Frontex ei kuitenkaan ole etsintä- ja pelastusviranomainen, vaan sen tehtävänä on helpottaa rajavalvontaa koskevien sääntöjen täytäntöönpanoa. Käytännössä operaatioiden muuttuminen etsintä- ja pelastusoperaatioiksi sulkee ne pois Frontexin koordinoinnin ja yhteisön oikeuden piiristä. Velvollisuutta antaa apua merellä sekä etsintä- ja pelastusviranomaisten tehtäviä säätelee kansainvälinen oikeus, mutta jäsenvaltiot eivät tulkitse tai sovella näitä sääntöjä yhdenmukaisesti.-  Päätösehdotuksella on tarkoitus varmistaa, että kyseistä kansainvälistä avustusvelvoitetta noudatetaan ja etsintä- ja pelastusjärjestelmää sovelletaan. Sillä luodaan periaate, jonka mukaan etsintä- ja pelastusviranomaisten kanssa on tehtävä yhteistyötä jo ennen operaation käynnistymistä. Siinä myös määritellään, mihin etsintä- ja pelastusviranomaiseen on otettava yhteyttä, jos vastuussa oleva viranomainen ei vastaa. Näin varmistetaan, että kaikki operaatioon osallistuvat yksiköt ottavat yhteyttä samaan etsintä- ja pelastusviranomaiseen.-  Toinen ero jäsenvaltioiden välillä on siinä, kuinka ne määrittelevät avustamista edellyttävän tilanteen: joidenkin jäsenvaltioiden mielestä aluksen pitää olla uppoamaisillaan, kun taas toisten mielestä riittää, että alus on merikelvoton. Lisäksi jotkin jäsenvaltiot edellyttävät, että aluksella olevat henkilöt ovat pyytäneet apua, kun taas toiset eivät pidä tätä tarpeellisena. Ehdotus perustuu etsintä- ja pelastusjärjestelmään, ja siinä säädetään, että jos on olemassa pieninkin epäilys aluksen tai henkilön turvallisuudesta, etsintä- ja pelastusviranomaisiin on otettava yhteyttä ja niille on annettava kaikki tarvittavat tiedot, jotta ne pystyvät määrittämään, onko kyse etsintä- ja pelastustilanteesta vai ei.-  On vaikea päättää, minne pelastetut henkilöt olisi toimitettava, ja tämä seikka onkin yksi etsintä- ja pelastusjärjestelmän heikkouksista. Vuonna 2004 tehtyjen muutosten mukaan kaikkien valtioiden on tehtävä yhteistyötä etsintä- ja pelastustilanteen ratkaisemiseksi. Etsintä- ja pelastusalueesta vastuussa olevan valtion on yhteistyössä muiden valtioiden kanssa päätettävä, minne pelastetut henkilöt viedään. Yksi jäsenvaltio ei hyväksynyt näitä muutoksia. Erimielisyyttä aiheutti erityisesti kysymys siitä, missä pelastetut henkilöt olisi laskettava maihin, jos etsintä- ja pelastusalueesta vastaava valtio ei pysty täyttämään tältä osin velvollisuuksiaan. Jotkin jäsenvaltiot ovat haluttomia osallistumaan operaatioihin, koska ne pelkäävät joutuvansa ottamaan pelastetut henkilöt maahan. Päätösehdotuksella pyritään ratkaisemaan tällaiset tilanteet tarkentamalla, että jos maihin laskeminen kolmanteen maahan ei ole mahdollista, maihin laskeminen tapahtuu operaation isäntävaltiona toimivaan jäsenvaltioon.EHDOTUKSEN OIKEUDELLISET NÄKÖKOHDATOikeusperustaEhdotuksen oikeusperusta on henkilöiden liikkumista rajojen yli koskevasta yhteisön säännöstöstä (Schengenin rajasäännöstö) 15 päivänä maaliskuuta 2006 annetun Euroopan parlamentin ja neuvoston asetuksen (EY) N:o 562/2006[1] 12 artiklan 5 kohta, jossa valtuutetaan komissio antamaan rajavalvontaa koskevia sääntöjä komitologiamenettelyä noudattaen, jolloin Euroopan parlamentin sääntelykomitea käyttää tarkasteluoikeuttaan.Ehdotus koskee merirajojen valvontaa Frontexin operaatioiden yhteydessä. Frontexin toimeksiantoon kuuluu muun muassa helpottaa jäsenvaltioiden välistä operatiivista yhteistyötä Schengenin rajasäännöstön täytäntöönpanon yhteydessä. Näitä operaatioita säätelee rajasäännöstö, niitä koordinoi yhteisön virasto, ja ne rahoitetaan yhteisön talousarviosta. Säännöstön 12 artiklassa säädetään nimenomaisesti valvontaa koskevien lisäsääntöjen antamisesta komitologiamenettelyssä. Kun valvotaan merirajoja, on itsestään selvää, että kansainvälistä merioikeutta on noudatettava. Tällaisissa operaatioissa ei myöskään voida loukata ihmisoikeuksia eikä pakolaisten oikeuksia, mistä säädetään jo itse säännöstössä. Ehdotus on täysin kansainvälisen oikeudellisen kehyksen mukainen: sen tavoitteena on tehostaa näiden periaatteiden noudattamista operaatioiden yhteydessä sekä parantaa oikeudellisen kehyksen yhdenmukaista noudattamista kaikkien operaatioihin osallistuvien operatiivisten yksiköiden keskuudessa.Toissijaisuus- ja suhteellisuusperiaatePäätösehdotus koskee asiaa, joka ei kuulu yhteisön yksinomaiseen toimivaltaan, joten siihen sovelletaan toissijaisuusperiaatetta. Sen on myös oltava suhteellisuusperiaatteen mukainen.Jäsenvaltiot eivät voi yksin saavuttaa ehdotuksen tavoitteita, vaan tavoitteen saavuttaminen edellyttää yhteisön sääntöjen hyväksymistä.Ehdotus koskee merirajojen valvontaa Frontexin koordinoiman operatiivisen yhteistyön puitteissa. Se ei koske valvontatoimintaa, jota jäsenvaltiot suorittavat itsenäisesti tai yhteistyössä Frontexin operaatioiden ulkopuolella.Sääntelytavan valintaEhdotettu säädöstyyppi: neuvoston päätös.Säädöstyypiksi valittiin päätös, koska ehdotuksella on tarkoitus luoda velvoitteita niille jäsenvaltioille, joille se on osoitettu, etenkin silloin, kun ne suorittavat ulkorajojen valvontaa Frontexin koordinoiman operatiivisen yhteistyön puitteissa.SisältöEhdotuksen 1 artiklan mukaan merirajojen valvonnan on Frontexin operaatioissa tapahduttava liitteessä vahvistettujen ohjeiden mukaisesti, ja liite olisi sisällytettävä kunkin operaation toimintasuunnitelmaan.-  Liitteen sisältöä kuvataan lyhyesti 2 jaksossa.JOHDONMUKAISUUS SUHTEESSA UNIONIN MUUHUN POLITIIKKAANEhdotus on johdonmukainen yhteisön muun politiikan kanssa, erityisesti Euroopan unionin ulkopolitiikan ja yhteisen liikennepolitiikan kanssa. Ehdotus on myös johdonmukainen Euroopan unionin yhdennetyn meripolitiikan kanssa.KUULEMISET JA VAIKUTUSTEN ARVIOINTIUlkopuolisten tahojen kuuleminenPäätösehdotus perustuu pitkälti epävirallisen valmisteluryhmän työn tuloksiin. Valmisteluryhmä kokoontui komission aloitteesta vuosina 2007 ja 2008, ja se koostui jäsenvaltioiden, Frontexin, Yhdistyneiden Kansakuntien pakolaisasiain päävaltuutetun viraston ja Kansainvälisen siirtolaisjärjestön asiantuntijoista.Vaikutusten arviointiEhdotuksesta ei tehty vaikutusten arviointia, koska siinä lähinnä toistetaan ja selvennetään jo voimassa olevia kansainvälisiä ja yhteisön sääntöjä.ARVIOINTIPäätöksen täytäntöönpanoa ei ole tarkoitus arvioida.RAHOITUSSELVITYS JA PETOSRISKIN ARVIOINTIToimenpiteestä ei aiheudu taloudellista tai hallinnollista rasitusta yhteisölle. Näin ollen ehdotuksella ei ole vaikutuksia yhteisön talousarvioon.TIETTYJEN JÄSENVALTIOIDEN JA ASSOSIOITUNEIDEN VALTIOIDEN ERITYISASEMATämä ehdotus koskee Schengenin säännöstön kehittämistä. Pöytäkirjojen osalta on sen vuoksi otettava huomioon seuraavat vaikutukset:-  Yhdistynyt kuningaskunta ja Irlanti: Tällä ehdotuksella aiotaan kehittää sellaisia Schengenin säännöstön määräyksiä, joihin Yhdistynyt kuningaskunta ja Irlanti eivät osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY ja Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY nojalla. Sen vuoksi nämä jäsenvaltiot eivät osallistu tämän päätöksen tekemiseen, päätös ei sido niitä eikä sitä sovelleta niihin.-  Tanska: Ehdotuksella korvataan asetus (EY) N:o 562/2006. Koska asetuksella kehitetään Schengenin säännöstöä Euroopan yhteisön perustamissopimuksen kolmannen osan IV osaston määräysten nojalla, Tanska on Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan 5 artiklan mukaisesti saattanut tämän asetuksen osaksi kansallista lainsäädäntöään ja ilmoittanut asiasta 8. kesäkuuta 2006 päivätyllä kirjeellä. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.-  Norja ja Islanti: Tällä ehdotuksella kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välillä tehdyssä sopimuksessa[2] viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen.-  Sveitsi: Tällä ehdotuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa[3] Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen.-  Liechtenstein: Tällä ehdotuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen.Ehdotus:NEUVOSTON PÄÄTÖSSchengenin rajasäännöstön täydentämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston koordinoiman operatiivisen yhteistyön puitteissa suoritettavan ulkoisten merirajojen valvonnan osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon henkilöiden liikkumista rajojen yli koskevasta yhteisön säännöstöstä (Schengenin rajasäännöstö) 15 päivänä maaliskuuta 2006 annetun Euroopan parlamentin ja neuvoston asetuksen (EY) N:o 562/2006[4] ja erityisesti sen 12 artiklan 5 kohdan,ottaa huomioon komission ehdotuksen,sekä katsoo seuraavaa:1.  Rajojen valvonnan tavoitteena on estää luvattomat rajanylitykset, torjua rajat ylittävää rikollisuutta ja ottaa kiinni rajan laittomasti ylittäneet henkilöt tai toteuttaa muita heihin kohdistuvia toimenpiteitä. Rajavalvonnalla olisi pystyttävä tehokkaasti estämään henkilöitä kiertämästä rajanylityspaikoilla tehtävät tarkastukset ja havaitsemaan ulkorajojen luvattomat ylitykset.2.  Euroopan unionin jäsenvaltioiden operatiivisesta ulkorajayhteistyöstä huolehtiva virasto, jäljempänä ’virasto’, vastaa jäsenvaltioiden operatiivisen yhteistyön koordinoinnista yhteisön lainsäädännön noudattamisen helpottamiseksi muun muassa rajavalvonnan alalla. Yhden jäsenvaltion meri- ja ilmavoimien yksiköiden toisten jäsenvaltioiden rajoilla osana operatiivista yhteistyötä suorittamat rajavalvontatoimet edellyttävät lisäsääntöjä samoin kuin tällaisen yhteistyön lujittaminen.3.  Valvontaoperaatiossa toteutettujen toimenpiteiden olisi oltava oikeassa suhteessa niiden tavoitteisiin nähden, ja niissä olisi noudatettava täysimääräisesti perusoikeuksia sekä pakolaisten ja turvapaikanhakijoiden oikeuksia, erityisesti palauttamiskieltoa, asetuksen (EY) N:o 562/2006 ja yhteisön lainsäädännön yleisten periaatteiden mukaisesti. Jäsenvaltioita sitovat turvapaikkasäännöstön määräykset sekä erityisesti pakolaisaseman myöntämistä tai poistamista koskevissa menettelyissä jäsenvaltioissa sovellettavista vähimmäisvaatimuksista 1 päivänä joulukuuta 2005 annettu neuvoston direktiivi 2005/85/EY[5], jota on sovellettava jäsenvaltioiden alueella, myös niiden rajoilla tai kauttakulkualueilla tehtyihin turvapaikkahakemuksiin.4.  Kesäkuun 18–19 päivänä ja lokakuun 29–30 päivänä 2009 kokoontunut Eurooppa-neuvosto korosti tarvetta lujittaa viraston koordinoimia rajavalvontaoperaatioita sekä tarvetta määrittää selkeät säännöt yhteisille partioille ja pelastettujen henkilöiden maihin laskemiselle.5.  Olisi otettava huomioon, että viraston koordinoimat rajavalvontaoperaatiot toteutetaan osallistuvien jäsenvaltioiden ja viraston hyväksymän toimintasuunnitelman mukaisesti noudattaen sen koordinointikeskuksen antamia ohjeita ja aikataulua, jossa operaatioon osallistuvat jäsenvaltiot ja virasto ovat edustettuina, ja että ennen operaation käynnistämistä määritellään yksi tai useampi isäntäjäsenvaltio, jonka rajaa valvotaan. Tässä päätöksessä vahvistetut ohjeet olisi sisällytettävä kyseiseen toimintasuunnitelmaan.6.  Tämän päätöksen täytäntöönpano ei saisi vaikuttaa jäsenvaltioiden velvoitteisiin, jotka johtuvat Yhdistyneiden Kansakuntien merioikeusyleissopimuksesta, ihmishengen turvallisuutta merellä koskevasta kansainvälisestä yleissopimuksesta, kansainvälisestä etsintä- ja pelastuspalveluja merellä koskevasta yleissopimuksesta, kansainvälisen järjestäytyneen rikollisuuden vastaisesta Yhdistyneiden Kansakuntien yleissopimuksesta ja sen maitse, meritse ja ilmateitse tapahtuvaa maahanmuuttajien salakuljetusta koskevasta lisäpöytäkirjasta, pakolaisten oikeusasemaa koskevasta yleissopimuksesta, Euroopan ihmisoikeusyleissopimuksesta sekä muista kansainvälisistä sopimuksista.7.  Kansainvälisen oikeuden säännösten mukaan kunkin valtion on edellytettävä lippuaan käyttävän aluksen kapteenia avustamaan merellä hengenvaarassa olevia henkilöitä ja kiirehtimään paikalle mahdollisimman nopeasti pelastamaan merihädässä olevia henkilöitä aiheuttamatta kuitenkaan vakavaa vaaraa alukselle, miehistölle ja matkustajille. Tällaista apua olisi tarjottava riippumatta avustettavien henkilöiden kansalaisuudesta, asemasta tai olosuhteista, joista heidät löydetään. Tämä päätös ei vaikuta etsintä- ja pelastusviranomaisten tehtäviin, joihin kuuluu muun muassa huolehtia koordinoinnista ja yhteistyöstä siten, että pelastetut henkilöt voidaan toimittaa turvalliseen paikkaan.8.  Tässä päätöksessä kunnioitetaan perusoikeuksia ja noudatetaan erityisesti Euroopan unionin perusoikeuskirjassa tunnustettuja periaatteita, joita ovat muun muassa ihmisarvon kunnioittaminen, kidutuksen sekä epäinhimillisen tai halventavan rangaistuksen ja kohtelun kielto, oikeus vapauteen ja turvallisuuteen, palauttamiskiellon periaate, syrjimättömyys ja lapsen oikeudet. Jäsenvaltioiden olisi sovellettava tätä päätöstä kyseisten oikeuksien ja periaatteiden mukaisesti.9.  Koska toteutettavan toiminnan tavoitteita (eli viraston koordinoimina toimivien rajavartiolaitosten suorittamaa merirajojen valvontaa koskevien sääntöjen vahvistamista) ei voida riittävällä tavalla saavuttaa jäsenvaltioiden tasolla niiden erilaisten lainsäädäntöjen ja käytäntöjen vuoksi ja koska tavoitteet voidaan operaatioiden monikansallisen luonteen vuoksi saavuttaa paremmin yhteisön tasolla, yhteisö voi hyväksyä toimenpiteitä perustamissopimuksen 5 artiklassa määritellyn toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi.10.  Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 2 artiklan mukaisesti Tanska ei osallistunut neuvoston asetuksen (EY) N:o 562/2006 antamiseen, joten se ei sido Tanskaa eikä sitä sovelleta Tanskaan. Koska asetuksella (EY) N:o 562/2006 kuitenkin kehitetään Schengenin säännöstöä Euroopan yhteisön perustamissopimuksen kolmannen osan IV osaston määräysten nojalla, Tanska on edellä mainitun pöytäkirjan 5 artiklan mukaisesti ilmoittanut 8 päivänä kesäkuuta 2006 päivätyllä kirjeellä, että se saattaa tämän asetuksen osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.11.  Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välillä viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa[6] ja jotka kuuluvat tietyistä mainitun sopimuksen yksityiskohtaisista soveltamissäännöistä tehdyn neuvoston päätöksen 1999/437/EY[7] 1 artiklan A kohdassa tarkoitettuun alaan.12.  Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa[8] Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat päätöksen 1999/437/EY 1 artiklan A kohdassa, tarkasteltuna yhdessä mainitun sopimuksen allekirjoittamisesta tehdyn neuvoston päätöksen 2008/146/EY[9] 3 artiklan kanssa, tarkoitettuun alaan.13.  Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä allekirjoitetussa pöytäkirjassa, joka koskee Liechtensteinin ruhtinaskunnan liittymistä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen, ja jotka kuuluvat päätöksen 1999/437/EY 1 artiklan A kohdassa, tarkasteltuna yhdessä pöytäkirjan allekirjoittamisesta ja sen tiettyjen määräysten väliaikaisesta soveltamisesta tehdyn päätöksen 2008/261/EY[10] 3 artiklan kanssa, tarkoitettuun alaan.14.  Tällä päätöksellä kehitetään Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY[11] mukaisesti. Yhdistynyt kuningaskunta ei siten osallistu tämän päätöksen tekemiseen, se ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan. Siksi tätä päätöstä ei pitäisi osoittaa Yhdistyneelle kuningaskunnalle.15.  Tällä päätöksellä kehitetään Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY[12] mukaisesti. Irlanti ei siten osallistu tämän päätöksen tekemiseen, se ei sido Irlantia eikä sitä sovelleta Irlantiin. Siksi tätä päätöstä ei pitäisi osoittaa Irlannille,16.  Schengenin rajasäännöstökomitea, jota kuultiin 19 päivänä lokakuuta 2009, ei antanut lausuntoa, minkä johdosta komission oli päätöksen 1999/468/EY 5a artiklan 4 kohdan a alakohdan mukaisesti toimitettava tarvittavia toimenpiteitä koskeva ehdotus samanaikaisesti neuvostolle ja Euroopan parlamentille,ON TEHNYT TÄMÄN PÄÄTÖKSEN:1 artiklaMerirajoja valvotaan jäsenvaltioiden operatiivisessa yhteistyössä, jota koordinoi Euroopan unionin jäsenvaltioiden operatiivisesta ulkorajayhteistyöstä huolehtiva virasto, jäljempänä ’virasto’, liitteessä vahvistettujen ohjeiden mukaisesti. Nämä ohjeet ovat osa toimintasuunnitelmaa, jonka virasto ja operaatioon osallistuva jäsenvaltio laativat kutakin viraston koordinoimaa operaatiota varten.2 artiklaTämä päätös on osoitettu Belgian kuningaskunnalle, Bulgarian tasavallalle, Tšekin tasavallalle, Tanskan kuningaskunnalle, Saksan liittotasavallalle, Viron tasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Latvian tasavallalle, Liettuan tasavallalle, Luxemburgin suurherttuakunnalle, Unkarin tasavallalle, Maltan tasavallalle, Alankomaiden kuningaskunnalle, Itävallan tasavallalle, Puolan tasavallalle, Portugalin tasavallalle, Romanialle, Slovenian tasavallalle, Slovakian tasavallalle, Suomen tasavallalle sekä Ruotsin kuningaskunnalle.Tehty BrysselissäNeuvoston puolestaPuheenjohtajaLIITE Frontexin merioperaatioita koskevat ohjeetYleiset periaatteet1.1 Valvontaoperaatioihin liittyvät toimenpiteet olisi toteutettava siten, etteivät ne vaaranna pysäytettyjen tai pelastettujen henkilöiden tai operaatioon osallistuvien yksiköiden turvallisuutta.1.2. Koko operaation aikana olisi kiinnitettävä huomiota lasten, ihmiskaupan uhrien, välitöntä lääkintäapua tarvitsevien, kansainvälistä suojelua tarvitsevien sekä muiden erityisen haavoittuvassa asemassa olevien henkilöiden erityistarpeisiin.1.3. Jäsenvaltioiden olisi noudatettava näitä ohjeita perusoikeuksia kunnioittaen. Jäsenvaltioiden olisi varmistettava, että valvontaoperaatioon osallistuville rajavartijoille on annettu koulutusta perusoikeuksien ja pakolaislainsäädännön asianmukaisista säännöksistä ja että he tuntevat kansainvälisen etsintä- ja pelastusjärjestelmän.Pysäyttäminen2.1 Kun alus tai muu meriliikenteeseen tarkoitettu kulkuväline, jäljempänä ’alus’, havaitaan, sitä olisi lähestyttävä sen tunnistetietojen ja kansallisuuden selvittämiseksi ja lisätoimiin ryhtymistä odotettaessa sitä olisi tarkkailtava järkevän etäisyyden päästä. Aluksen tiedot olisi ilmoitettava välittömästi koordinointikeskukselle, joka on perustettu Frontexin koordinoimaa merioperaatiota varten.2.2 Jos alus on saapumassa tai saapunut operaatioon osallistumattoman jäsenvaltion lisävyöhykkeelle tai aluevesille, aluksen tiedot olisi ilmoitettava koordinointikeskukselle, joka välittää tiedot kyseiselle jäsenvaltiolle.2.3. Koordinointikeskukselle olisi ilmoitettava kaikista aluksista, joiden epäillään syyllistyneen laittomuuksiin merialueilla, joiden valvonta ei kuulu operaation piiriin, ja keskus välittää tiedot kyseiselle jäsenvaltiolle tai kyseisille jäsenvaltioille.2.4. Valvontaoperaation aikana aluksiin tai muihin meriliikenteeseen tarkoitettuihin kulkuvälineisiin, joiden on perusteltua epäillä kuljettavan henkilöitä, jotka aikovat kiertää rajatarkastukset rajanylityspisteissä, voidaan kohdistaa muun muassa seuraavia toimenpiteitä:(a) tietojen ja asiakirjojen pyytäminen aluksen omistussuhteista, rekisteröinnistä ja muista matkaan liittyvistä seikoista sekä aluksella olevien henkilöiden henkilöllisyydestä, kansalaisuudesta ja muista asianmukaisista seikoista(b) aluksen pysäyttäminen, alukselle nousu ja aluksen, sen lastin ja aluksella olevien henkilöiden tarkastaminen sekä aluksella olevien henkilöiden kuulustelu(c) ilmoittaminen aluksella oleville henkilöille, ettei heillä ole lupaa ylittää rajaa ja että aluksen johtoa voidaan rangaista matkan mahdollistamisesta(d) aluksen takavarikointi ja sillä olevien henkilöiden pidättäminen(e) aluksen määrääminen muuttamaan reittiään siten, että se poistuu aluevesiltä tai lisävyöhykkeeltä tai välttyy saapumasta niille, ja aluksen saattaminen tai seuraaminen, kunnes se on matkalla kohti tällaista reittiä(f) aluksen tai sillä olevien henkilöiden ohjaaminen kolmanteen maahan tai aluksen tai sillä olevien henkilöiden luovuttaminen kolmannen maan viranomaisille(g) aluksen tai sillä olevien henkilöiden ohjaaminen isäntäjäsenvaltioon tai operaatioon osallistuvaan toiseen jäsenvaltioon.2.5. Edellä 2.4 kohdassa vahvistettuihin toimenpiteisiin olisi ryhdyttävä seuraavissa olosuhteissa:2.5.1. Aluevedet ja lisävyöhykeEdellä 2.4 kohdassa tarkoitettuihin toimenpiteisiin olisi ryhdyttävä isäntäjäsenvaltion annettua luvan ja sen antamien ohjeiden mukaisesti, jotka on toimitettu operaatioon osallistuvalle yksikölle koordinointikeskuksen kautta. Yksikön olisi ilmoitettava isäntäjäsenvaltiolle koordinointikeskuksen kautta, onko pysäytetyn aluksen päällikkö pyytänyt ilmoittamaan asiasta lippuvaltion diplomaattiselle edustajalle tai konsulivirkamiehelle.2.5.2. Yksinomainen talousvyöhyke ja avomeri2.5.2.1. Jos alus käyttää operaatioon osallistuvan jäsenvaltion lippua tai sen kansallista rekisteröintitunnusta, 2.4 kohdassa tarkoitettuihin toimenpiteisiin olisi ryhdyttävä lippuvaltion annettua luvan. Kyseistä jäsenvaltiota koordinointikeskuksessa edustavalla kansallisella viranomaisella olisi oltava valtuudet myöntää tai välittää tällainen lupa.2.5.2.2. Jos alus käyttää operaatioon osallistumattoman jäsenvaltion tai kolmannen maan lippua tai rekisteröintitunnusta, rekisteröinnistä olisi pyydettävä vahvistus lippuvaltiolta sopivien kanavien kautta, ja jos kansallisuus saadaan vahvistettua, lippuvaltiolta olisi pyydettävä lupa ryhtyä 2.4 kohdassa tarkoitettuihin toimenpiteisiin.Koordinointikeskukselle olisi ilmoitettava kaikesta yhteydenpidosta lippuvaltion kanssa.2.5.2.3. Jos on perusteltua epäillä, että vieraan valtion lippua käyttävällä tai lippuaan näyttämästä kieltäytyvällä aluksella on tosiasiassa sama kansallisuus kuin operaatioon osallistuvalla yksiköllä, yksikön olisi varmistuttava aluksen oikeudesta käyttää lippuaan. Tätä varten yksikkö voi lähettää upseerin komennossa olevan veneen epäilyn kohteena olevan aluksen luokse. Jos asiakirjojen tarkastaminen ei poista epäilyjä, yksikön olisi suoritettava aluksella lisätarkastus, jossa on noudatettava erityistä huomaavaisuutta. Valtioon, jonka lippua aluksen todetaan käyttävän, olisi otettava yhteyttä sopivia kanavia käyttäen.2.5.2.4. Jos on perusteltua epäillä, että vieraan valtion lippua käyttävällä tai lippuaan näyttämästä kieltäytyvällä aluksella on tosiasiassa jonkin muun operaatioon osallistuvan jäsenvaltion kansallisuus, aluksen oikeus käyttää lippua olisi varmistettava kyseisen jäsenvaltion luvalla. Kyseistä jäsenvaltiota koordinointikeskuksessa edustavalla kansallisella viranomaisella olisi oltava valtuudet myöntää tai välittää tällainen lupa.Jos aluksen kansallisuutta koskevat epäilyt osoittautuvat perustelluiksi, olisi ryhdyttävä 2.4 kohdassa tarkoitettuihin toimenpiteisiin 2.5.2.1 kohdassa asetetuin edellytyksin.2.5.2.5. Jos on perusteltua epäillä, että alus on vailla kansallisuutta tai rinnastettavissa vailla kansallisuutta olevaan alukseen, operaatioon osallistuvan yksikön olisi varmistuttava aluksen oikeudesta käyttää lippuaan. Tätä varten yksikkö voi lähettää upseerin komennossa olevan veneen epäilyn kohteena olevan aluksen luokse. Jos asiakirjojen tarkastaminen ei poista epäilyjä, yksikön olisi suoritettava aluksella lisätarkastus, jossa olisi noudatettava erityistä huomaavaisuutta.Edellä 2.4 kohdassa tarkoitettuihin toimenpiteisiin olisi ryhdyttävä, jos epäilyt aluksen kansalaisuudettomuudesta osoittautuvat perustelluiksi ja jos on perusteltua epäillä aluksen osallistuvan siirtolaisten salakuljettamiseen meritse maitse, meritse ja ilmateitse tapahtuvan maahanmuuttajien salakuljetuksen kieltämistä koskevan, kansainvälisen järjestäytyneen rikollisuuden vastaista Yhdistyneiden Kansakuntien yleissopimusta täydentävän lisäpöytäkirjan mukaisesti.Aluksen olisi katsottava olevan vailla kansallisuutta tai rinnastettavissa vailla kansallisuutta olevaan alukseen, jos mikään valtio ei ole myöntänyt alukselle oikeutta käyttää lippuaan tai jos se purjehtii kahden tai useamman valtion lipun alla ja käyttää lippuja sopivaksi katsomallaan tavalla.2.5.2.6. Alusta olisi tarkkailtava järkevältä etäisyydeltä odotettaessa lippuvaltiolta lupaa ryhtyä muihin toimenpiteisiin tai jos lupaa ei ole saatu. Ilman lippuvaltion nimenomaista lupaa ei saisi ryhtyä muihin toimenpiteisiin kuin niihin, jotka ovat välttämättömiä välittömän hengenvaaran poistamiseksi 3 jakson mukaisesti, tai niihin, jotka perustuvat asianmukaisiin kahden- tai monenvälisiin sopimuksiin, jollei alus ole saapunut lisävyöhykkeelle.2.6. Kaikki operatiiviset toimet operaatioon osallistumattoman jäsenvaltion tai kolmannen maan aluevesillä olisi toteutettava kyseisen rannikkovaltion luvalla ja sen ohjeiden mukaisesti. Koordinointikeskukselle olisi ilmoitettava kaikesta yhteydenpidosta kyseisen rannikkovaltion kanssa sekä toteutetuista toimista.Operaation aikaiset etsintä- ja pelastustilanteet3.1. Osallistuvien yksiköiden on tarjottava apua kaikille merihädässä oleville aluksille tai henkilöille. Apua on tarjottava riippumatta tällaisen henkilön kansalaisuudesta, asemasta tai olosuhteista, joista henkilö löydetään.3.2. Jos operaatioon osallistuva yksikkö joutuu operaation aikana tilanteeseen, jossa on epävarmuutta tai pelkoa aluksen tai jonkun sillä olevan henkilön turvallisuudesta, yksikön olisi mahdollisimman pian välitettävä kaikki saatavilla olevat tiedot sille pelastustoiminnan koordinointikeskukselle, joka vastaa etsintä- ja pelastusalueesta, jossa tilanne ilmenee.Tapauksissa, joissa etsintä- ja pelastustoimista vastaavan kolmannen maan pelastustoiminnan koordinointikeskus ei vastaa operaatioon osallistuvan yksikön lähettämään ilmoitukseen, yksikön olisi otettava yhteyttä isäntäjäsenvaltion siihen pelastustoiminnan koordinointikeskukseen, joka on maantieteellisesti lähinnä hätätilan tapahtumapaikkaa.Odottaessaan pelastustoiminnan koordinointikeskuksen ohjeita operaatioon osallistuvien yksiköiden olisi ryhdyttävä kaikkiin tarvittaviin toimenpiteisiin henkilöiden turvallisuuden varmistamiseksi.3.3. Operaatioon osallistuvien yksiköiden olisi otettava kaikki asiaankuuluvat seikat huomioon ja toimitettava niistä arvionsa vastaavalle pelastustoiminnan koordinointikeskukselle. Näitä seikkoja ovat erityisesti seuraavat:17.  onko alus pyytänyt apua18.  onko alus merikelpoinen ja kuinka todennäköistä on, ettei alus pysty pääsemään lopulliseen määränpäähänsä19.  onko matkustajamäärä suhteessa aluksen tyyppiin (ylikuormitus)20.  onko aluksella riittävästi tarvikkeita (polttoainetta, vettä, elintarvikkeita jne.), jotta se pääsee rannikolle asti21.  onko aluksella pätevä miehistö ja päällikkö22.  onko aluksella turvallisuus-, navigointi- ja viestintälaitteet23.  onko aluksella välitöntä lääkintäapua tarvitsevia matkustajia24.  onko aluksella kuolleita matkustajia25.  onko aluksella lapsia tai raskaana olevia naisia26.  sää- ja meriolosuhteet.3.4. Hätätilan olemassaolon ei pitäisi riippua yksinomaan siitä, onko apua tosiasiassa pyydetty, eikä sitä määritellä yksinomaan tällä perusteella.Tapauksissa, joissa aluksella olevat henkilöt kieltäytyvät avusta, vaikka aluksen havaitaan olevan hätätilassa, operaatioon osallistuvan yksikön olisi ilmoitettava asiasta pelastustoiminnan koordinointiyksikölle sekä täytettävä huolehtimisvelvollisuutensa ryhtymällä kaikkiin toimenpiteisiin, joita kyseisten henkilöiden turvallisuus edellyttää. Samalla olisi kuitenkin vältettävä toimenpiteitä, jotka voisivat pahentaa tilannetta tai mahdollisesti lisätä loukkaantumisten tai kuolemien määrää.3.5. Operaation koordinointikeskukselle olisi ilmoitettava mahdollisimman pian kaikista yhteydenotoista pelastustoiminnan koordinointikeskukseen ja toimista, joihin operaatioon osallistuva yksikkö on ryhtynyt.3.6. Jos aluksen ei voida katsoa tai voida enää katsoa olevan hätätilassa tai etsintä- ja pelastusoperaatio on saatu päätökseen, operaatioon osallistuvan yksikön olisi jatkettava operaatiota 2 jakson mukaisesti neuvoteltuaan operaation koordinointikeskuksen kanssa.Maihin laskeminen4.1. Toimintasuunnitelmassa olisi esitettävä pysäytettyjen tai pelastettujen henkilöiden maihin laskemista koskevat yksityiskohtaiset säännöt, joiden on oltava kansainvälisen oikeuden ja voimassa olevien kahdenvälisten sopimusten mukaisia.Jollei 4.2 jaksosta muuta johdu, henkilöt olisi laskettava maihin ensisijaisesti siihen kolmanteen maahan, josta he ovat lähteneet, tai maahan, jonka aluevesien tai etsintä- ja pelastusalueen kautta he ovat kulkeneet. Jos tämä ei ole mahdollista, henkilöt olisi laskettava maihin maantieteellisesti lähimpään paikkaan, jossa heidän turvallisuutensa voidaan taata.4.2. Ketään henkilöä ei pitäisi laskea maihin tai muutoin luovuttaa sellaisen maan viranomaisille, jossa henkilön on perusteltua olettaa joutuvan vainon, kidutuksen tai muun epäinhimillisen tai halventavan kohtelun tai rangaistuksen kohteeksi tai josta hänet saatetaan karkottaa tai palauttaa tällaiseen maahan. Pysäytetyille tai pelastetuille henkilöille on annettava asianmukaisesti tietoja, jotta he voivat ilmoittaa kaikki mahdolliset syyt, joiden vuoksi he uskovat joutuvansa tällaisen kohtelun kohteeksi ehdotetussa maihinlaskupaikassa.4.3. Koordinointikeskukselle olisi ilmoitettava 4.2 kohdassa tarkoitetuista henkilöistä ja nämä tiedot olisi toimitettava isäntäjäsenvaltion toimivaltaisille viranomaisille.[1] EUVL L 105, 13.4.2006, s. 9.[2] EYVL L 176, 10.7.1999, s. 36.[3] EUVL L 53, 27.2.2008, s. 52.[4] EUVL L 105, 13.4.2006, s. 1.[5] EUVL L 326, 13.12.2005, s. 13.[6] EYVL L 176, 10.7.1999, s. 36.[7] EYVL L 176, 10.7.1999, s. 31.[8] EUVL L 53, 27.2.2008, s. 52.[9] EUVL L 53, 27.2.2008, s. 1.[10] EUVL L 83, 26.3.2008, s. 3.[11] EYVL L 131, 1.6.2000, s. 43.[12] EYVL L 64, 7.3.2002, s. 20.